U Hamburgu osnovan Centralni savet saveza Srba | Srpska dijaspora | Vesti iz dijaspore i o dijaspori\nNaslovna Dijaspora Nemacka U Hamburgu osnovan Centralni savet saveza Srba\nU Hamburgu osnovan Centralni savet saveza Srba\nSvi Srbi pod istom kapom\nPredstavnici srpskih saveza u severnoj Nemačkoj iz Hamburga, Bremena, Šlezvi Holštajna, Nidersaksena, Berlina, Baden-Vitenberga, kao i savezi Srba iz Minhena i Diseldorfa, usaglasili su se na sastanku koji je održan prošlog vikenda u Hamburgu da se osnuje Centralni savet saveza Srba u Nemačkoj.\n– U pitanju je želja da se osnuje krovna organizacija za sve Srbe u Nemačkoj, a cilj sastanka je bio da se izabere kolegijum Centralnog saveta saveza Srba u Nemačkoj, koji bi kao najviši organ radio na promociji srpskih interesa, kako u zemlji domaćina, tako i u matici – objašnjava za “Blic Evropu” Stojanka Aleksić, predsednik Srpskog saveza severne Nemačke.\nStojanka Aleksić je inače izabrana za koordinatora kolegijuma, a u njegov sastav ušli su svi prisutni predstavnici rejonskih srpskih saveza.\n– Kolegijum će ovako raditi do aprila kad će se održati sabor Centralnog saveza Srba, koji bi u proširenom sastavu izabrao svoje rukovodstvo i napravio plan rada – navodi Aleksić.\nPo njenim rečima, cilj i zadatak Centralnog saveta je da radi na integraciji Srba u Nemačku, pri čemu bi očuvanje identiteta sopstvene kulture, jezika i opštih ljudskih prava, po međunarodnim konvencijama, bilo jedna od prvih obaveza ove organizacije.\nNa pitanje kakve su šanse da se konačno ujedine Srbi u Nemačkoj gde su česta trvenja među srpskim klubovima, Aleksićeva kaže:\n– Zašto se ne bi ujedinili? Ako su to mogli Srbi u Americi i Francuskoj, zašto to ne bi uradili i Srbi u Nemačkoj. Mi nećemo terati da po svaku cenu uđu sve srpske organizacije u Centralni savet. Neka u početku uđe i samo deset srpskih organizacija, ako budemo radili kako treba, sigurna sam da će i ostale srpske organizacije težiti da budu u našem kolegijumu. Pored toga, u kolegijum neće ulaziti samo srpski klubovi, već je planirano da u njega uđu i poslovna udruženja kao što su udruženja zanatlija, radnika, akademskih građana, lekara i zubara, inženjera, advokata. Svi oni koji mogu da doprinesu promociji srpskih interesa.\nNikola Živković, novinar u Berlinu, smatra da je sad pravo vreme da se osnuje jedna ovakva krovna organizacija.\n– Tačno je da su srpske organizacije više puta pokušavale da naprave jednu krovnu organizaciju u koju bi ušli svi srpski klubovi i da to nije uspevalo. Međutim, sad je normalna situacija jer nema više ratova i nije više trka za tim da li će se poslati pomoć i gde. Sad kad je došlo normalno vreme, i logično je da Srbi naprave jaku organizaciju u Nemačkoj koja će moći da parira sličnim organizacijama kod Grka, Italijana, Poljaka – navodi Živković.\nZa razliku od njega, Miloje Milićević, predsednik Srpsko-nemačkog društva “Vuk Karadžić – braća Grim” u Berlinu, smatra da do ujedinjenja svih srpskih organizacija u Nemačkoj neće doći.\n– Svi takvi pokušaji dosad su pali u vodu, a tako će biti i ovaj put. Glavni razlog je loš odnos matice prema dijaspori. Pa mi u Nemačkoj imamo dve dopunske škole, jednu koju finansira SPC i drugu koju organizuje Ministarstvo prosvete Srbije. Ako u tome ne možemo da se ujedinimo i imamo jednu dopunsku školu, ne vidim kako se uopšte Srbi u Nemačkoj mogu ujediniti – smatra Milićević.


Убедљива победа Српске напредне странке на ванредним изборима у Смедеревској Паланци: ПРЕМА НАЈАВАМА НОВИ ПРЕДСЕДНИК ОПШТИНЕ БИЋЕ НИКОЛА ВУЧЕН – Паланачке новине\nby Palanačke · 26 marta, 2018\nNa vanrednim izborima u Smederevskoj Palanci, koji su raspisani nakon raspuštanja Skupštine opštine i uvođenja, takozvane, Prinudne uprave, ubedljivo je pobedila lista Srpske napredne stranke, koja je osvojila 66,45 odsto glasova birača.\nNa ovim izborima glasalo je 23.807 građana ili 56,74 odsto od ukupnog broja upisanih, a Srpska napredna stranka je dobila 15.819 glasova ili 66,45 odsto i imaće 37 od ukupno 49 odbornika u budućem sazivu Skupštine opštine. Na drugom mestu je Demokratska stranka sa osvojenih 2.237 glasova ili 9,4 odsto i pet odbornika, a potom koalicija Socijalistička partija Srbije -Jedinstvena Srbija sa 1.738 glasova što je 7,3 odsto i četiri mandata i Narodna stranka koja je dobila je 1.274 glasova, odnosno 5,35 odsto, što je tri odbornička mandata.\nOstali učesnici u ovim izborima nisu uspeli da pređu cenzus.\nPrema najavama najviših funkcionera Srpske napredne stranke novi predsednik Opštine Smederevska Palanka biće Nikola Vučen, aktuelni predsednik Privremenog organa upravljanja.\nNext story OŠ „Olga Milošević“ na Festivalu nauke\nPrevious story Karatisti „Goše“ osvojili 14 medalja na „Memorijalu Đure Prokića“


M. K. 11. februara 2019. 06:17\nOd tada predsednik privemenih prištinskih institucija za nemačku administraciju nije pouzdan partner i ne igraju na njega. Nemačka ima zasad čvrst stav da dogovor koji bi vodio razgraničenju teritorija ne može da prođe. Tači, međutim, govori upravo o takvom rešenju.\nTači je na vezi sa kabinetom savetnika američkog predsednika za nacionalnu bezbednost Džona Boltona. To praktično znači da je administracija Donalda Trampa ta koja ga kontroliše. U SAD jeden deo istog establišmenta je protiv korekcije granica i modela takvih rešenja na Balkanu, ali Bolton, kako se navodi, gura ovu priču.\n„Među kosovskim Albancima je manje više izražen stav da Tači misli da će ovakvom politikom koju podržavaju Amerikanci i dogovorom koji postigne sa Beogradom, produžiti svoj politički život. Činjenica je, međutim, da mi poštujemo Ameriku, ali davanje dela nase teritorije Tačiju ne donosi poene na terenu. Sud mu i pored odnosa sa Amerikancima visi kao mač iznad glave“, kaže za „Blic“ viđeniji prištinski biznismen koji je želeo da ostane anoniman.\nKosovo i Metohijakosovski političaripolitička kontrola


Banca Intesa: U susret putovanjima – American Express "Bonus dobrodošlice" : Nadlanu.com\nBanca Intesa: U susret putovanjima – American Express "Bonus dobrodošlice"\nObjavljeno 21. feb 2017. / 13:45:32\nŽeljni sunca, toplog vazduha, laganije garderobe i prijatnog boravka napolju, svaku vremensku prognozuiščekujemo puni nade. Na sreću, proleće samo što nije zakucalo na vrata, a sa njim i pitanje gde otputovati?\nVaš vermi saputnik na svakoj destinaciji svakako je American Express kreditna kartica koju možete koristiti u zemlji i inostranstvu, i plaćati na do 12 rata bez kamate, na više od 6.000 prodajnih mesta u zemlji.\nSa ovom karticom, ne samo da imate mogućnost da uplatite turističke aranžmane unapred, već možete da plaćate troškove i na licu mesta, tokom samog putovanja, a povoda je mnogo - Uskrs, Prvi maj i začas dođe vreme da se iskoristi nekoliko dana starog godišnjeg odmora!\nKako biste se na putovanju osećali bezbedno, uz American Express Gold i American Express Green karticu na poklon dobijate karticu putnog zdravstvenog osiguranja za ceo svet.\nUkoliko još uvek nemate American Express, za vas imamo sjajnu vest – ako podnesete zahtev za ovu karticu do 31. marta 2017. godine, očekuje vas "Bonus dobrodošlice" na kartici za ukupnu potrošnju napravljenu na bilo kom prodajnom mestu u zemlji, prilikom kupovine interneta ili podizanja gotovine na bankomatu do kraja aprila i to u iznosu do 2.000 dinara, u zavisnosti od potrošnje.\nOvaj znak pažnje od strane Banca Intesa, jedine banke na tržištu koja vam omogućava korišćenje American Express kreditnih kartica, možete iskoristiti na pripremu za putovanje, a da li će to biti za planinu, more ili neku evropsku metropolu - neka to bude stvar vaše odluke. Ono što je najvažnije, jeste da ste sa svojim najmilijima, na mestu po vašem izboru - u vašem svetu mogućeg.


Osteoporoza kod muškaraca: Zdravlje vaših kostiju neka vam bude prioritet!\n20 Мај, 2020 од Zarko Tomovikj\nMuškarci imaju daleko manje šanse od žena za osteoporozu, iako mogu imati gore posledice od ove bolesti. Procene su da oko dva miliona američkih muškaraca ima osteoporozu, a 8 do 13 miliona ljudi – nisku gustinu kostiju – uslov za osteoporozu.\nDok je većina žena u istraživanju rekla da bi prihvatila skrining za osteoporozu, samo 25% muškaraca pristalo bi na to. Žene više od četiri puta češće od muškaraca preduzimaju mere da bi sprečile osteoporozu: uzimanje kalcijuma i vitamina D, kao i sličnih dodataka.\n„Bili smo iznenađeni koliko je velika razlika između muškaraca i žena u pogledu osteoporoze“, izjavila je autor studije dr Irina Daškova, gerijatrijski saradnik u North Shore-LIJ zdravstvenom sistemu u New Hyde Park, država Njujork.\n„Pozitivna je činjenica da dugovečnost raste u američkoj populaciji, ali mi znamo, na osnovu istraživanja, da je, kada muškarci imaju prelome usled osteoporoze, njihov mortalitet veći nego kod žena i teže su medicinske posledice usled slabe gustine kostiju. U našem okruženju se smatra da je osteoporoza problem žena, a ne muškaraca, i to mora da se promeni, što pre, to bolje“, rekla je dr Irina Daškova u saopštenju.\nRezultati su nedavno objavljeni na godišnjem sastanku Američkog gerijatrijskog društva u Vašingtonu.\nNeki zdravstveni problemi i lekovi koji „podstiču“ osteoporozu specifični su za muškarce, uključujući i neke lekove za lečenje raka prostate, ističu istraživači.\nDr Žizel Volf-Klajn, programski direktor za gerijatrijsko zajedništvo, sarađivala je sa dr Daškovom na istraživanju: „Naše istraživanje je jasno utvrdilo da pacijenti i lekari jednostavno ne razmišljaju o skriningu muškaraca na osteoporozu. Na kosti starijih muškaraca obično se obrati pažnja tek kada padnu i slome kuk, pa se onda preduzimaju mere da ne slome i drugi kuk.“\nČinjenice govore da u Americi, ali i kod nas, društvo u celini nije svesno problema osteoporoze kod muškaraca, pa zato muškarci obično ne traže skrining niti dobijaju dijagnozu na vreme.\nNaša preporuka: Dr. Viton K2 Komplex\nK2 Complex je nutritivna formula kaja sadrži vitamin K2-Mk7 obogaćenom morskom travom organskog porekla, kalcijumom, magnezijumom, vitaminom D3 i cinkom.


Vesti online / Sport / Košarka / Markus Vilijams novi košarkaš Zvezde\nVilijams, koji je prethodne sezone nastupao za Lokomotivu iz Kubana, četvrto je pojačanje Zvezde u ovom prelaznom roku pošto su već angažovani Nikola Kalinić, Nemanja Dangubić i Maik Cirbes, navodi se u današnjem saopštenju kluba.\nVilijams je rođen 3. decembra 1985. godine u Los Anđelesu, visok je 191 centimetar, a studirao je na Univerzitetu Jukon. On je u NBA ligi proveo četiri sezone igrajući za Nju Džersi, Golden Stejt i Memfis. U najjačoj ligi sveta odigrao je ukupno 203 utakmice uz prosečan učinak od 5,6 poena i 2,8 asistencija. Posle četiri godine u NBA bio je član ruskog Jeniseja, kineskog Nanđinga, Unikahe iz Malage i Lokomotive Kuban. Ima dvogodišnje iskustvo igranja u Evroligi, a sa Unikahom i Lokomotivom uspevao je da se domogne Top 16 faze. Prošle sezone u\nelitnom klupskom takmičenju Evrope u dresu ekipe iz Krasnodara na 24 utakmice prosečno je beležio 7,3 poena, 3,8 asistencija i 2,2 skoka po meču.\nVilijams je prošle sezone igrao protiv Zvezde. Na otvaranju evroligaške sezone u Beogradu bio je ubedljivo najbolji igrač sa učinkom od 23 poena, sedam skokova i tri asistencije, dok je u revanšu u Rusiji upisao 13 poena i osam asistencija. Novi plejmejker Zvezde je bio član reprezentacije SAD koja je 2005. godine učestvovala na Svetskom prvenstvu. Vilijams će se, kako se dodaje, ekipi priključiti na Zlatiboru za nekoliko dana.\nKOŠARKA Nemanja Dangubić potpisao trogodišnji ugovor sa Zvezdom


Radnički siguran protiv Breše, Partizan poklekao u finišu ! - Vaterpolo vesti\nPočetna » Evrokupovi » Radnički siguran protiv Breše, Partizan poklekao u finišu !\nRadnički siguran protiv Breše, Partizan poklekao u finišu !\nU subotu uveče u meču 6. kola Grupa B Lige šampiona Radnički iz Kragujevca napravio je veliki korak ka plasmanu na završnicu takmičenja pošto je savladao Brešu sa 12:8 i ostao jedini neporaženi tim. U istoj grupi Partizan je u Berlinu poražen od domaćeg Špandaua u poslednjim sekundama susreta sa 9:10, pa su Nemci ostali u trci sa crno-belima za osvajanje treće pozicije pošto nakon pobede imaju 7 bodova, dok beogradski tim ostaje na 9 četiri kola pre kraja grupne faze. Izjednačen duel u Berlinu, posle velike borbe pripao je domaćinu pošto je pet sekundi pre kraja Mateo Ćuk uspeo da pogodi mrežu Stefana Živojinovića i sačuva ceo plen u Berlinu.\nU Kragujevcu Radnički je pred svojom publikom prikazao odličnu igru i od starta meča uspeo da nadigra rivale iz Italije. Posle velikih 11:5 pred poslednju deonicu, Breša je nešto boljom partijom u završnici uspela da smanji zaostatak, ali je pitanje pobednika već bilo rešeno.\nU trećem susretu Grupe B Galatasaraj je pobedom Oradeom 11:9, uspeo da se vrati u trku za eventualno osvajanje treće pozicije pošto su sakupili 5 bodova.\nVrlo zanimljivo takmičenje u Grupi A nastavljeno je još u petak kada je Olimpijakos napravio iznenađenje i drugi put u nizu savladao Barselonetu sa 11:10. U odlučujućoj utakmici za eventualan plasman Pro Reko je savladao Jug sa 12:10, dok je Primorje iz Rijeke preuzelo čelo tabele pobedom u Egeru od 11:6.\nBarseloneta – Olimpijakos 10:11 (3:2, 3:3, 1:3, 3:3)\nPro Reko – Jug 12:10 (5:1, 1:1, 3:5, 3:3)\nEger – Primorje 6:11 (1:2, 0:1, 0:6, 5:2)\nTabela: Primorje 13, Barseloneta 10, Pro Reko 10, Jug 10, Olimpijakos 6, Eger 3.\nŠpandau – Partizan 10:9 (3:3,2:2, 3:2, 2:2)\nGalatasaraj – Oradea 11:9 (3:3, 4:1, 3:3, 1:2)\nRadnički – Breša 12:8 (3:1, 5:3, 3:1, 1:3)\nTabela: Radnički 18, Breša 12, Partizan 9, Špandau 7, Galatasaraj 5, Oradea 1.


Održan okrugli sto na temu usluge socijalne zaštite „Predah“ | UMS\nU okviru projekta „Informisanje kroz medijsku kmpanju“ koji Udruženje za mlade Srbije sprovodi uz podršku Ministarstva za rad, zapošljavanje, boračka i socijalna pitanja održan je okrugli sto pod nazivom „Usluga socijalne zaštite „PREDAH“ – značaj njenog uspostavlјanja i razvijanja za funkcionisanje sistema socijalne zaštite na lokalnom nivou“.\nUčesnici skupa, zaposleni u odeljenjima Gradskog centra za socijalni rad, bili su u prilici da čuju aktuelne informacije o usluzi „Predah“, načinu za njeno uspostavljanje, zakonodavnoj regulativi i primerima dobre prakse. Pomoćnica sekretara za socijalnu zaštitu Grada Beograda Milena Beočanin najavila je da je u toku opremanje prostora koji je Grad obezbedio za pružanje ove usluge, da je ona uvedena u aktuelnu Odluku o pravima i uslugama socijalne zastite, Pravilnik o bližim uslovima i standardima za pružanje usluga socijalne zaštite takodje, što znači da je usluga „predah“ praktično spremna za dugoročnu i kontinuiranu primenu.\nJelena Gajić, pomoćnica direktora Centra za smeštaj i dnevni boravak dece i omladine ometene u razvoju Beograd predstavila je ovu ustanovu i iskustva koja je ovaj izuzetno važan akter u oblasti pružanja usluga socijalne zaštite imao u dosadašnjem sprovođenju usluge „predah“, uglavnom kroz pilot projekte. O iskustvima Novog Sada u kojem već više od tri godine uslugu „Predah“ na uspešan način sprovodi Škola za osnovno i srednje obrazovanje „Milan Petrović“ sa domom učenika govorila je Jelena Prentović, koordinatorka usluge „Predah“.\nOvom uslugom obezbeđuje se privremeni smeštaj i adekvatan tretman dece s invaliditetom, tako što se za njih osmišlјavaju posebno prilagođene aktivnosti koje omogućavaju optimalnu socijalizaciju, izgradnju novih odnosa, kreativnije provođenje slobodnog vremena, podsticanje osamostalјivanja i povezivanja sa drugima iz svoje sredine. U isto vreme, roditelјi, odnosno staratelјi i porodice korisnika dobijaju preko potrebno vreme za odmor i obavlјanje različitih poslova. Zbog toga je bilo značajno čuti i glas roditelja korisnika usluge “Predah”, koje je na ovom skupu na odgovarajući način predstavila Nada Radulović.\nNa kraju je zaključeno da je ključna institucionalna podrška koja podrazumeva zalaganje lokalne samouprave da se usluga „Predah“ formalno uspostavi, a da će profesionalci u oblasti socijalne zaštite intenzivno raditi na razmeni informacija i skustava kako bi na stručan i efikasan način odgovorili na potrebe korisnika u delu koji se tiče kvaliteta pružanja ove usluge.\n← Održan radni ručak sa novinarima na temu izveštavanja o nasilju nad ženama\nU drugoj epizodi emisije #ONE u goste su nam došle predstavnice najrizičnijih i najodgovornijih zanimanja →


KOSMAJAC: Hoću da se branim sa slobode\nKOSMAJAC: Hoću da se branim sa slobode\n13 novembra 2014\nČetiri dana posle hapšenja, Dragoslavu Kosmajcu u sredu je, prvi put, omogućeno da se vidi sa članovima porodice i braniocem u prostorijama Centralnog zatvora, gde se nalazi od ponedeljka.\nOvu vest za „Novosti“ je potvrdio Kosmajčev branilac, advokat Đorđe Simić.\n– U sredu sam i zvanično preuzeo u rad predmet Dragoslava Kosmajca čiji sam izabrani branilac, a kojeg je dosad zastupao moj kolega po službenoj dužnosti – objašnjava Simić. – Fotokopirao sam svu papirologiju iz predmeta i, zajedno sa saradnicima iz advokatske kancelarije, počeo sam da je čitam i pripremam odbranu.\nKako saznajemo od advokata Simića, on se vrlo kratko zadržao u razgovoru sa svojim klijentom, s obzirom na to da je Kosmajac imao još poseta. Nezvanično, došli su da ga vide i advokat kojeg je imao u prethodnom postupku po službenoj dužnosti, ali i supruga i deca, koji su mu doneli preobuku, hranu i lekove.\n– Moj klijent je težak srčani bolesnik, a i u godinama je – nastavlja Simić.\n– Dakle, stanje u kojem se sada nalazi nimalo mu ne ide naruku, kada su u pitanju zdravlje i životni uslovi. Osim toga, doživeo je dodatni stres, s obzirom na to da je za samo dve nedelje imao tri smrtna slučaja u bližoj familiji. Ipak, nije se preterano žalio, nego se trudi da sve ovo što mu se događa prihvati trezveno i da, zajedno radimo na tome da dokažemo da su optužbe na njegov račun netačne.\nPrema tvrdnjama Kosmajčevog branioca, njegovom klijentu se na teret stavlja zloupotreba položaja, gde se između ostalog sumnjiči za nezakonitu uknjižbu parcele na Zvezdari, na kojoj je izgradio svoju vilu.\nPritvor od 30 dana mu je, kao i njegovim navodnim saučesnicima Dragu M. i Milanu R., kojima se isto delo stavlja na teret, određen zbog mogućeg bekstva iz zemlje, uticaja na svedoke, ponavljanja dela, uznemirenja javnosti.\n– Nema govora o tome da bi moj klijent pobegao ili uticao na svedoke ukoliko bi se branio sa slobode – kaže Simić. – On ni dosada nije bežao nigde, jer za to nije imao razloga. Ipak, učinićemo sve kako bismo sudu dali garanciju da ni na koji način neće remetiti postupak, a ako zatreba ponudićemo i jemstvo.\nSUMNjE NA VIŠE KRIVIČNIH DELA\nDragoslav Kosmajac u nedelju je, zajedno sa još sedam osoba, uhapšen po nalogu Višeg tužilaštva u Beogradu. Na teret mu se stavljalo više krivičnih dela, a sam ministar policije Nebojša Stefanović uporedio ga je sa Al Kaponeom, navodeći da je Kosmajac „pao“ zbog poreza, dok su mu se na teret stavljali i zloupotreba položaja, podstrekavanja na izvršenje krivičnog dela, prevara, falsifikovanje.\nBAJDEN: Ne mogu garantovati da ću promeniti poziciju Rusije jer je Putin – Putin


Tereza Mej stiže u Brisel na pregovore o Bregzitu | Nova Ekonomija\nTereza Mej stiže u Brisel na pregovore o Bregzitu\n04.12.2017. 10:11 Tanjug 0\nBritanska premijerka stiže u Brisel na pregovore sa ključnim ličnostima EU. Očekuje se odluka o prelasku Velike Britanije u novu fazu pregovora o Bregzitu.\nUrednica za Evropu Bi-Bi-Sija Katja Adler kaže da su tokom vikenda postignuti dogovori Londona i Brisela o "troškovima razvoda" koje treba da plati britanska strana, kao i o pravima građana, ali da pitanje granice Ujedinjenog Kraljevstva s Irskom ostaje otvoreno.\nNavodi se da će se Tereza Mejova sastati sa predsednikom Evropske komisije Žan-Klodom Junkerom i da je iz Dauning strita poručeno da sledi "još mnogo razgovora", a Adlerova prenosi da je se oseća "umereni optimizam".\nDolazak Mejove poklapa se s istekom roka koji joj predsednik Evropskog saveta Donald Tusk dao da iznese poboljšanu ponudu vezanu za uslove britanskog povlačenja iz EU.\nU pratni Mejove tokom razgovora sa Junkerom i Tuskom biće državni sekretar za Bregzit Dejvid Dejvis.


Radosavljević: Vanredni izbori bi bili potonuće demokratije | Autonomija\nRadosavljević: Vanredni izbori bi bili potonuće demokratije\nI direktno negiranje lokalne i pokrajinske demokratije i samouprave\nPolitikolog Duško Radosavljević izjavio je danas da bi raspisivanje prevremenih republičkih izbora bila zloupotreba demokratskih procesa i potonuće demokratije.\nRadosavljević je za RTV kazao da se nada da će prevladati politički razum, kojeg u Srbiji „koliko toliko ima“ i da vanredni izbori ipak neće biti raspisani.\n„Njihovo raspisivanje bi značilo direktno negiranje lokalne i pokrajinske demokratije i samouprave. To bi značilo da se direktno želi ostvariti efekat jedne nesumnjive političke vladavine na nivou republike i potkrepiti je na nižim nivoima vlasti“, istakao je Radosavljević.\nOn je ocenio da to nije dobro, jer republički izbori treba da budu kada im je vreme, ali i zbog toga što Srbija treba da stabilizuje izborne procese.\nRadosavljević smatra i da se na izbore ne može ići samo da bi se dobila vlast zbog vlasti, već da bi se na njima predstavio određeni program, ali i položili politički računi, odnosno šta se uradilo u prethodne četiri godine.\n„Na lokalnim i pokrajinskim izborima dosadašnji nosioci mandata treba da podnesu račun biračima šta su uradili, da neke nove alternativne ili postojeće opozicione grupe zatraže mandat da nešto urade bolje ili drugačije, ne povezujući to sa republičkom vlašću, koja koristeći monopol političke pozicije može da preplavi lokalni i pokrajinski prostor, namećući teme koje nemaju apsolutno nikakve veze sa lokalom i pokrajinom“, rekao je politikolog.\nRadosavljević je ocenio i da to može da bude, u određenom smislu, zloupotreba demokratskog procesa.\nIzbori koji bi se zakazali na nivou republike, prema njegovim rečima, bi bili mobilizacija najveće političke partije, koja od samog početka ima problem da sebe iz nacionalnog pokreta pretvori u normalnu političku opciju.\n„Najveća stranka u Srbiji već četiri godine stalno je u izbornoj kampanji. To nije veliki problem za stranku, ali jeste za Srbiju, jer različiti nivoi vlasti moraju biti emancipovani od drugih nivoa vlasti. Ljudi moraju da preuzmu odgovornost za život u svojim sredinama i pokrajini“, poručio je Radosavljević.\nOn je dodao i da bi u danu izbora trebalo da se zna za šta i koga se glasa, odnosno ko će biti odgovoran biračima.\n„Ako tog dana budu izbori po horizontali mi ćemo imati sistem da će nosioci lista biti lideri partija i da u svojoj mesnoj zajednici glasate za nekoga ko sedi u Beogradu i ko možda nijednom u svom mandatu nije došao u vašu opštinu ili grad. To je prevara birača, a to u Srbiji od uvođenja višestranačja jeste obeležje političkog sistema“, kazao je Radosavljević.


Novo pravilo u Evroligi! - Sportske novosti\nNaslovna Košarka Novosti Košarka Novo pravilo u Evroligi!\nNovo pravilo u Evroligi!\nGlavni čovek Evrolige, Jordi Bertomeu, izneo je nekoliko činjenica o sledećoj sezoni na press konferenciji pre utakmice između Zalgirisa i Bayerna.\nPravilo koje bi moglo u nekom slučaju da obuhvati ABA ligu i polaže nade da bismo možda gledali dve ekipe iz regionalne lige, međutim i za to su šanse minimalne.\nBartomeu je izneo činjenicu kako u Evroligi neće moći da učestvuje više od 4 tima koji se takmiče u istoj domaćoj ligi. Primer za to je sezona 2017/18 kada je iz ACB lige učestvovalo 5 ekipa. Real Madrid, Barcelona i Baskonia imaju licencu, a Valencia je te godine osvojila titulu ACB, dok je Unicaja uspela da se plasira tako što je osvojila Evrokup.\nOve godine gledali smo tri ekipe sa licencom i Gran Canariju koja je uspela da se plasira do polufinala playoffa ACB.\nU slučaju da jedna od ekipa iz ACB osvoji Evrokup (Valencia ili Andorra), ekipa koja učini isto što je i Gran Canaria prošle godine, neće dobiti učešće u EL, pa čak i da ekipa koja nije Real, Barca ili Baskonia osvoji ACB(i naravno Valencia ili Andorra u slučaju da osvoje Evrokup), moći će da dobije učešće samo preko wildcard-a.\nDakle 16 ekipa imaju već osigurano učešće sledeće sezone u Evroligi (13 licenciranih, 1 ABA šampion, finalista ili šampion VTB, osvajač Evrokupa), a jedno mesto trebalo bi da ide osvajaču BBL lige, a da to nije Bayern ili finalisti BBL ako se susretne u finalu sa Bayernom i izgubi. Jedno mesto ostaje u vidu wildcard-a.\nPrethodni tekstLiga šampiona: Sudar dva titana u 1/4 finalu\nSledeći tekstHubert Hurkač – Rodžer Federer – Najava četvrfinalnog duela


Potpredsednik Vlade Srbije Zorana Mihajlović najavila je da će se u toku leta u Skupštini Srbije naći set veoma važnih reformskih zakona koji će omogućiti dolazak novih investitora i bržu i efikasniju realizaciju projekata.\nJedan od veoma značajnih zakona je Zakon o planiranju i izgradnji koji treba da potencijalnim investitorima omogući da do dozvola dolaze na regularan i brz način, rekla je Mihajlović u Privrednoj komori Srbije.\nMihajlović, koja je i ministarka građevine, saobraćaja i infrastrukture, precizirala je da je namera da period dobijanja dozvola bude 28 dana.\n"Ne želimo više da budemo 246. zemlja na listi Svetske banke po tome kako dobijamo naše dozvole. Naš cilj je da budemo u prvih 20 zemalja", poručila je Mihajlović.\nPomenuti zakon, dodala je, treba da reši i pitanje konverzije zemljišta i prava korišćenja, kao i da očekuje da taj zakon sa svim podzakonskim aktima bude realizovan do kraja godine.\nSledeći na listi reformskih zakona je Zakon o radu, čiji je cilj brža fluktuacija ljudi i što veće zapošljavanje stručnih, iskusnih ljudi koji žele da rade, istakla je Mihajlović.\nMihajlović je napomenula da treba usvojiti zakone o privatizaciji i stečaju koji će omogućiti da se do kraja godine reši pitanje preduzeća u restrukturiranju koja nisu uspela da se snađu na tržištu.\nMihajlović je ukazala da je Ministarstvo građevine, saobraćaja i infrastrukture napravilo listu konkretnih projekata sa kojima razgovara kako sa domaćim tako i sa stranim investirorima.\nReč je o projektima koji su u toku, ali i novim projektima koji se, između ostalog, odnose na koncesiju za put Beograd - Zrenjanin, Požega - Boljare, ulaganje u železničku infrastrukturu, intermodalni transport, kao i mogućnosti koji se odnose na projekat "Beograd na vodi", kazala je Mihajlović.\nIzvor: Tanjug, 9.7.2014.


BiH saznala rivale na Evropskom prvenstvu\nŽenska juniorska rukometna reprezentacija Bosne i Hercegovine saznala je rivale na Evropskom prvenstvu divizije BIzabranice selektorice Sanje Bajgorić nalaze se u grupi B, gdje su još selekcije Poljske, Finske, Ukrajine i Izraela. Našu selekciju s klupe će predvoditi proslavljeno ime bh. rukometa Sanja Bajgorić, koja je bila u stručnom štabu bh. tima, koji je ove godine osvojio IHF/EHF Trophy u Tuzli. Evropsko prvenstvo igra se u Bugarskoj od 13. do 21. jula i to u gradu Varna.\nDanci zabilježili četvrtu pobjedu na Svjetskom prvenstvu\nRepublika Hrvatska podupire BiH na evropskom putu\nBranković nastupio na Evropskom prvenstvu u brzom klizanju u Holandiji


Ako žreb spoji Čelsi i Atletiko, "jorgandžije" neće platiti 6 miliona da bi branio Kurtoa\nČelsi i Atletiko Madrid mogli bi da se sastanu u polufinalu Lige šampiona, a kuriozitet je sledeći: Tibo Kurtoa je golman "plavaca" pozajmljen španskom klubu, koji bi morao da plati šest miliona evra ukoliko želi da on čuva mrežu.\n"To je veoma velika suma novca, i nećemo moći to da priuštimo", rekao je predsednik kluba Enrike Serezo.\nPriliku bi u tom slučaju čekao Dani Aranzubija, koji je doveden u avgustu prošle godine posle pet sezona kao prvi čuvar mreže Deportiva. Pre toga, branio je za Atletik Bilbao osam godina, bio je treći golman Španije na Evropskom prvenstvu 2004. godine, a branio je samo kada je menjao Santjaga Kanjizaresa u prijateljskoj utakmici.\nDa li će morati da brani Aranzubija - reći će podnevni žreb u Nionu u petak. Polufinalisti su i branilac titule Bajern Minehn i Real Madrid.


Operativni štab za pitanje migracija u BiH je na sastanku u Sarajevu, kojem su prisustvovali i predstavnici Unsko-sanskog kantona, razmatrao mogućnost izmještanja iz urbanih sredina dva prihvatna centra – “Bira” u Bihaću i “Miral” u Velikoj Kladuši, te prihvatio prijedlog Gradskog vijeća Bihaća o novoj lokaciji u mjestu Vučijak.\n– Mi smo donijeli zaključak, privatili taj prijedlog Gradskog vijeća Bihaća, s tim da će još Gradska uprava Bihaća u kratkom roku dostaviti par odgovora na dodatna pitanja o tome šta još može tu da obezbijedi u smislu infrastrukuture – kazao je Mektić.\nDodao je da će onda takvu odluku proslijediti Evropskoj komisiji koja bi, po njegovom mišljenju, „i trebala i morala da finansira ovaj projekat“.\nGovoreći o potrebnim finansijskim sredstvima, kazao je da je u prvi mah Međunarodna organizacija za migracije (IOM) odredila orjentaciono cifru prema kojoj on ima ozbiljnu rezervu, s obzirom na to da su tu postavljeni standardi za koje on prvi put čuje, da na jednog migranta pripada od 30 do 35 kvadrata.\n– Prema njihovoj procjeni to je negdje oko 19 miliona KM, ali mislim da takva finansijska procjena treba da doživi reviziju i da tu troškovi mogu da budu punu manji – smatra Mektić.\nPoslanik u Predstavničkom domu Parlamentarne skupštine BiH i član delegacije Unsko-sanskog kantona Jasmin Emrić je izjavio novinarima da je prihvaćena lokacija Vučijak i u roku od pet dana će se usaglasiti akcijski plan na koji način će se vršiti uspostava i priprema lokacije za prihvat migranata.\nKaže da ih je sve iznenadila procjena ukupnih troškova od strane IOM-a, dodajući kako mu se čini da je to prevelik ukupni iznos troškova koje su oni procijenili na 19 miliona i 200 hiljada KM.\n– Vjerovatno po tim nekim humaniratnim standardima da je to ta cifra. Međutim, ovdje se radi o jednom prihvatnom, privremenom centru koji mora biti hitnio uspostavljen i taj iznos može biti daleko manji – smatra Emrić.\nNapominje da se sada nisu bavili operativno-tehničkim dijelom uspostave lokacije, ali u najkraćem roku će se premjer i predračun ukupnih troškova usaglasiti i predstaviti i Evropskoj komisiji.\n– Čini mi se nekako da se ne želi prihvatiti nova lokacija i traže se izgovori zašto bi trebalo ostati ovakvo stanje. Međutim, ovo stanje nije prihvatljivo za USK. Ovdje se radi o privremenim prihvatnim centrima koji su bili uspostavljeni zbog zimskih uvjeta. To je “Bira” u Bihaću i “Miral” u Velikoj Kladuši – pojasnio je Emrić.\nPo njegovim riječima, Grad Bihać i Unsko-sanski kanton su ponudili novu lokaciju, Operativni štab je prihvatio i sada je na svim institucijama da se uspostavi jedan privremeni prihvatni centar na ovoj lokaciji.\n– Čini mi se da je IOM previše procijenio te troškove kako bi nas možda sve skupa odvratio od te namjere. Međutim, ovo se mora uraditi, migranti se moraju smjestiti na neku lokaciju koja neće ugrožavati svakodnevni život građana u gradu Bihaću, u Velikoj Kladuši, u USK – naglasio je Emrić.\nEmrić napominje da svi migranti dolaze u USK i čekaju na prelaz evropske granice, odnosno granice sa Republikom Hrvatskom.\nKazao je i to da su dali primjedbu na ukupnu procjenu troškova i potrebnih finansijskih sredstava, te su tražili da se revidira taj iznos na način da će to biti privremeni prihvatni centar i da se uspostave minimalni uvjeti koji omogućavaju migrantima smještaj u tom budućem privremenom prihvatnom centru.\nGradonačelnik Bihaća Šuhret Fazlić je izjavio novinarima da je zadovoljan zbog toga što je operativni štab podržao predloženu lokaciju i „što Operativni štab konačno preuzima na sebe da radi onaj posao koji treba da radi, a to je da se bavi migrantskom krizom“.\n– Gradsko vijeće je donijelo odluku da je to Vučijak. Bez obzira na bilo čiju odluku, moja namjera i plan je da se na toj lokaciji pripremi teren, da se postave šatori i da se ne dozvoli da se u Bihaću podižu šatorska naselja – istaknuo je Fazlić.\nNapomenuo je da bi im to bilo više puta lakše i sigurnije uz podršku Evropske komisije, IOM-a, donatora i svih ostalih koji su uključeni u to.\nNa novinarsko pitanje koje su procjene o broju migranata, odgovorio je da ih sigurno ima oko tri, četiri hiljade.\nPodsjećanja radi, Gradsko vijeće Bihać je početkom maja jednoglasno odredilo Vučijak kao lokaciju za izmještanje migranata i izbjeglica iz središta Bihaća. Riječ je o prigradskom naselju na lokaciji podno Plješevice, u blizini granice s Republikom Hrvatskom.\nDanašnjem, tematskom sastanaku Operativnog štaba za pitanje migracija u BiH, prisustvovali su predstavnici Unsko-sanskog kantona – kantonalni premijer, ministar unutrašnjih poslova, policijski komesar, gradonačelnik Bihaća i poslanik u državnom parlamentu iz tog kantona.


Energyobserver - VUČIĆ: OČI SRBIJE UPRTE U KINU\n"Da bismo izbegli taj najgori scenario nama je potrebna vaša pomoć i podrška. Zato vas molim da nam pošaljete sve što možete. Nije nam poblem novac, treba nam svega, od maski, rukavica, respiratora, bukvalno svega a ponajviše nam treba vašeg znanja i ljudi koji bi želeli da dodju i da pomognu", rekao je Vučić.\nAmbasadorka je kazala da su "obični gradjani" u Kini veoma pozivitno reagovali na Vučićev poziv Si Djinpingu da pomogne Srbiji u borbi protiv korona virusa i da je snimak njegove izjave gledalo više od 300 miliona ljudi.\nIz Kine je već stigla prva pomoć Srbiji za borbu protiv korona vrusa a reč je o testovima za detekciju COVID-19 koje je donirala kineska humanitarna organizacija Mammoth Fondation sa centrom u Šenženu.\nTu akciju pomoći je koordinirala Ambasada Kine u Beogradu, u saradnji sa Vladom Srbije koja nije precizirala o kom broju testova je reč.\nPredsednik Srbije rekao je ranije da je Srbija od Kine tražila pomoć u medicinskom materijalu i osoblju i zbog toga što nakon poslednje odluke Evropske komisije nije moguć uvoz te opreme iz EU.\nVučić je kazao i da je predsedniku Kine garantovao "vekovno i čelično prijateljstvo" Srbije.\n"Evropska solidarnost ne postoji. To je bila bajka na papiru. Ja sam uputio posebno pismo jedinima koji mogu da pomognu, a to je Kina...", rekao je Vučić 15. marta, na dan kada je u Srbiji zbog korona virusa uvedeno vanredno stanje.\nPredsednik je tada rekao da su mnogi sa Zapada pritiskali Srbiju da menja tenderske procedure kako ne bi nabavljala kinesku robu koja je jeftinija, i da su im tada bile dobre pare iz Srbije, a da sada ne žele da joj pomognu čak ni za pare.\nNakon toga se oglasio Brisel precizirajući da u EU ne postoji zabrana izvoza medicinske opreme, maski i respiratora, vech "režim dozvola" za prodaju te opreme državama van EU koje "mogu uputiti zahtev da se ta sredstva isporuče balkanskim zemljama".\nNakon toga, 17. marta je portparolka Evropske komisije Ana Pisonero izjavila da EU razmatra načine da poveže Zapadni Balkan sa inicijativama koje preduzima EU u suzbijanju pandemije korona virusa i dodala da je sada vreme za solidarnost a ne za "neutemeljene optužbe".\n"Bliska koordinacija i saradnja na regionalnom nivou i sa EU ključni su faktori u odgovoru na ovu vanrednu situaciju. U ovim teškim vremenima, potrebna je solidarnost. Ovo nije vreme za polemiku ili neutemeljene optužbe", poručila je Pisonero u saopštenju.\nDodala je da EU razmatra kako najbolje pružiti podršku u ublažavanju društveno-ekonomskih posledica, uključujući razmatranje mogućnosti preusmeravanja IPA fondova i fleksibilnosti sa pravilima o državnoj pomoći.\nMinistarka za evrointegracije Srbije Jadranka Joksimović je već u pismu komesaru za susedstvo i proširenje Oliveru Varheiju zamolila da EU omogući prenamenu neutrošenih sredstava iz IPA za mere za prevenciju i suzbijanje epidemije korona virusa.\nIpak, prema rečima ministra zdravlja Srbije Zlatibora Lončara, "treba da shvatimo da smo prilično sami u svemu ovome".\nOn je za TV Prva 17. marta rekao da Srbija ima razradjen sistem za 2.000 pacijenata a u toku je priprema još 5.000 mesta u bolnicama širom Srbije.\nPrema zvaničnim podacima, u Srbiji je trenutno registrovano 65 potvrdjenih slučajeva COVID-19.\nIstovremeno je premijerka Ana Brnabić ocenila 17. marta da je u odnosu na 16. mart, prvi dan vanrednog stanja, kada je na ulicama bilo mnogo ljudi, situacija bolja ali da to nije dovoljno. Ona je upozorila da će do večeras najverovatnije biti donete "još drastičnije mere, posebno za najstarije gradjane".


FK VBA - Blic Sport\nKAKAV POSAO ZA MANČESTER Od golmana zaradio 6,5 miliona, a nije branio nijedan meč za "crvene đavole"\nGolman Sem Džonston više nije član Mančester junajteda. On je uglavnom bio na pozajmicama ili u rezervnom timu "crvenih đavola", a član kluba je bio od 2011. godine, i sada je konačno došlo vreme za rastanak.\nIGRAĆE U PREMIJER LIGI I NAREDNE SEZONE Lester doveo Evansa iz VBA\nPREMIJER LIGA VBA pobedio Totenhem i zadržao šanse za opstanak\nFudbaleri VBA ostvarili su veoma važnu pobedu kao domaćini protiv Totenhema sa 1:0 u 37. kolu Premijer lige, i zadržali kakve takve šanse da izbore opstanak.\nFudbaleri Kristal Palasa veoma ubedljivo su svaladali Lester sa 5:0 u 36. kolu Premijer lige.\nFenjeraš slavio što je posle 0:2 stigao do remija sa Liverpulom, u nedelju može da ispadne iz Premijer lige\nEmotivno je bilo subotonje popodne na stadionu "Hotorns" gde je poslednjeplasirani tim Premijer lige, Vest Bromvič Albion, posle 0:2 izborio remi sa Liverpulom (2:2), koji bi mogao, a i ne bi morao ništa da mu znači u borbi za opstanak.\nDžejk Livermor, član engleskog Vest Bromvič Albiona, poslednjih godina se nalazi u centru medijske pažnje. Njemu je pre nekoliko godina preminuo tek rođeni sin, kasnije je ovaj fudbaler bio pozitivan i na kokain, zbog kojeg je bio i suspendovan. Tu nije bio kraj njegovih muka.\nSPASIOCU NIJE BILO SPASA Pjulis dobio otkaz u VBA posle poraza od Čelsija\nEngleski premijerligaš Vest Bromvič Albion uručio je otkaz menadžeru Toniju Pjulisu zbog loših rezultata.\nA LA PLATINI Milivojević pokazao kako se pogađa iz slobodnjaka /VIDEO/\nLopta na 20 i neki metar, živi zid na propisanoj udaljenosti, zalet, šut i - gol. Golman nema nikakvu šansu da sačuva mrežu. Golman VBA je bio taj koji je paradom samo ulepšao pogodak Luke Milivojevića.\nTRANSFER U VBA Tadić ostao bez maleroznog saigrača\nDosadašnji fudbaler Sautemptona Džej Rodrigez potpisao je ugovor sa Vest Bromvič Albionom.\nNEMA ŽURBE Pjulisu rano za priču o budućnosti u VBA\nTrener fudbalera Vest Bromvič Albiona Toni Pjulis rekao je da je još rano da se govori o njegovoj budućnosti u tom klubu.\nPREMIJER LIGA Lukaku gura Everton ka Evropi, Arsenal ugrožen\nFudbaleri Evertona ostvarili su veoma trijumf u borbi za plasman u evropska takmičenja, pošto su pobedili Vest Bromvič Albion sa 3:0 u 28. kolu Premijer lige.


Ogroman ekološki problem preti Sremu (VIDEO) | Vojvodina Info\nOgroman ekološki problem preti Sremu (VIDEO)\nU selu Laćarak kraj Sremske Mitrovice problem sa divljim deponijama i leševima životinja je godinama unazad bio nerešiv.\nIzgradnjom mrcilišta na kraju sela, postavljanjem kontejnera za animalni otpad problem je trebao biti rešen. Snimak jednog od meštana tog sela nam govori da je celokupan problem ostao isti. Tačnije samo je prebačen na drugu lokaciju, novoizgrađeni terminal za animalni otpad.\nKontejneri su prepuni, leševa životinja ima po celoj lokaciji, i sve izgleda dosta zabrinjavajuće. Pored velikog napora lokalne samouprave, na prvom mestu Mesne zajednice Laćarak problem je ostao. Ovo predstavlja ne samo ogroman ekološki problem za Laćarak, već za sve mesta u okolini.\nPrevious articleO trošku grada 500 penzionera u banjama Vojvodine\nNext articleEXIT pokreće Zelenu Я:Evoluciju od pošumljavanja Fruške gore


Noviteti iz NVIDIA-je predstavljeni u Beogradu : Urban Standard\n07 Apr, 2014 | Autor: Urban Standard |\nU Beogradu su ove nedelje predstavljeni novi grafički procesori sa Maxwell tehnologijom kompanije NVIDIA, kao i GeForce Experience softver koji na najbolji način povezuje sve NVIDIA proizvode i optimizuje performanse računara. Ovi novi GPU-ovi omogućavaju kako gejmerima, tako i zaljubljenicima u mobilne tehnologije i automobile potpuno novi vizuelni uguđaj.\nKompanija NVIDIA, koja je lider u proizvodnji grafičkih procesora kako za desktop tako i za mobilne uređaje, ima obavezu da konstantno unapređuje grafičke procesore imajući u vidu da je značaj ove tehnologije u stalnom porastu.\nGeForce Experience softver povezuje sve NVIDIA proizvode i na taj način automatski optimizuje igre u skladu sa mogućnostima tj performansama računara. U pitanju je besplatna aplikacije koja gejmerima omogućava optimalno igračko iskustvo. Takođe, preko te aplikacije korisnici mogu da sačuvaju delove igre na nekom od servisa kao što je Twitch i podele ih sa drugim gejmerima.\nKompanija NVIDIA je na događaju predstavila i specijalno dizajniran PC računar za gejming koji će gejming entuzijasti svakako jedva čekati da probaju. Računar poseduje GeForce Experience i bio je povezan za G-Sync monitor. Vizuelno iskustvo i performanse su još jednom potvrdile zbog čega je kompanija NVIDIA u samom vrhu kada su grafički procesori i tehnologije koje ih prate u pitanju.\nPredstavljeni program i vizuelni identitet letnje revije “Blockbuster”\nU susret prvoj konferenciji o telematici u Beogradu


Tajvanska predsednica Caj Ing-ven pobedila je na danas održanim predsedničkim izborima i osvojila drugi mandat, što ukazuje na snažnu podršku glasača njenom tvrdom stavu prema Kini, javlja AP.\nCaj je na današnjim izborima pobedila dva rivala Han Kuo-jua iz suparničke Nacionalističke partije i Džejmsa Sunga iz manje Partija narod prvi.\nGlasači su se opredelili za njen tvrd stav prema Kini, a oglušili se o Hanove argumente za prijateljskije veze sa Pekingom koji Tajvan smatra svojom odmetnutom provincijom koja treba da bude dovedena pod njegovu kontrolu, ako je potrebno i silom.\nSa više od 70 odsto prebrojanih glasačkih mesta Centralna izborna komisija saopštila da je Caj osvojila 58 odsto glasova i da ima udobnu prednost nad najbližim rivalom Han Kuo-juom koji je imao 38 odsto. Treći kandidat Džejms Sung je imao četiri odsto.\nTajvan je razvio sopstveni identitet od kada se odvojio od Kine u građanskom ratu 1949.ali nikad nije zvanično proglasio nezavisnost. Peking polaže pravo na ostrvo s 23 miliona stanovnika i preti da bi upotrebio i silu da ga zaposedne.\nZa mnoge u Tajvanu, višemesečni antivladini protesti u Hongkongu, poluautonomnoj kineskoj teritoriji, ukazali su na kontrast između njihovog ostrva s demokratskom vladom, i autoritarne, komunističke vladavine u kopnenom delu Kine. Caj je prikazala izbore kao šansu da se zaštiti demokratija Tajvana.\nOd tranzicije ka punoj demokratiji početkom 1980-ih Tajvan je sve više isticao svoj identitet nezavisnosti od Kine, iako ga ne priznaju Ujedinjene nacije, niti bilo koja veća država. Ta ostrvska zemlja međutim ima sve aspekte funkcija suverene države, te izdaje sopstvene pasoše, ima svoju vojsku i pravni sistem, i važan je centar svetske industrije visoke tehnologije.


Pajvančić: Ustavni sud bi morao mnogo toga da oceni, ne samo u vezi sa izborima - Dijalog.net\nNaslovna Politika Pajvančić: Ustavni sud bi morao mnogo toga da oceni, ne samo u vezi sa izborima\nBeograd, 15. maj 2020. – Profesorka ustavnog prava Marijana Pajvančić izjavila je da bi Ustavni sud mogao da ocenjuje činjenicu da je izborno zakonodavstvo u Srbiji menjano nakon raspisivanja izbora.\n“Sama činjenica da se izborno zakonodavstvo menja posle raspisivanja izbora je nešto što bi Ustavni sud mogao da ocenjuje, a da li će naći da je ustavno ili neustavno, to ja ne mogu da vam kažem, ali tu bi bilo razloga da se ocenjuje ustavnost zakona, odnosno da li je to u skladu sa Ustavom – da se pravila menjaju nakon što je proces počeo”, kazala je Marijana Pajvančić za portal Nova.rs.\nSkupština Srbije usvojila je 11. maja izmene i dopune Zakona o izboru narodnih poslanika i Zakona o lokalnim izborima, iako su izbori već bili raspisani.\nPrema njenim rečima, Ustav Srbije nema eksplicitnu odredbu kojom zabranjuje promenu izbornog zakona u godini u kojoj se raspisuju izbori.\n“Mi zabranu u tom smislu nemamo, ali to sigurno nije fer i nije u skladu sa demokratskim standardima, fer i slobodnim uslovima”, zaključila je Pajvančić.\nOna je dodala da je odlaganje izbora bilo moguće zato što je proglašeno vanredno stanje, ali pošto je ono ukinuto, ostalo je na snazi da mandat poslanicima ističe 3. juna.\n“U svakom slučaju, imaćemo period u kom Srbija neće imati parlament u tom periodu kada mandat poslanicima tekućeg saziva istekne, do momenta dok se ne konstituiše novi parlament”, navela je Marijana Pajvančić.\nNa pitanje da li je to protivustavno, Pajvančić je rekla da nije, ali je dodala da bi to pitanje zasluživalo raspravu, jer puno toga što se zove fer i demokratski izbori nije poštovano.\n“Mandat ovim poslanicima ne može da se produži. Mogao je da se produži u vreme vanrednog stanja, čak i mandat poslanika kojima je istekao mandat, ako bi bilo vanredno stanje, on bi se automatski obnovio. U svakom slučaju, Ustavni sud bi morao mnogo toga da oceni, ne samo u vezi sa izborima, već ima jako mnogo toga što je u vezi i sa odlukom o vanrednom stanju”, kazala je Marijana Pajvančić.\nZbog pandemije korona virusa izbori koji su u Srbiji trebalo da se održe 26. aprila odloženi su i biće održani 21. juna.\nOznakeMarijana PajvančićPortal Nova.rsUstavni sudvanredno stanje\nPrethodno Grenel doveo u pitanje posvećenost Nemačke obavezama u NATO\nSledeće Zgrada Evropskog parlamenta u Strazburu pretvorena u centar za testiranje na korona virus\nBeograd, 20. maj 2020. – Aleksandar Stanković, novinar oštar na jeziku i voditelj ku…\nTop Tags Evropska unija lokalna samouprava Civilno društvo Vlada Republike Srbije ljudska prava evropske integracije OCD konkurs istraživanje mediji mladi vladavina prava Društvo Srbija i Evropska unija Evropska komisija


Poverljivi podaci o najistaknutijim albanskim špijunima osvanuli na internetu - Naši u svetu\nPoverljivi podaci o najistaknutijim albanskim špijunima osvanuli na internetu\nObjavljeno 24/12/18 u 22:02\nLONDON – Albanija, članica NATO, slučajno je na internetu objavila osetljive informacije o svojim najistaknutijim obaveštajcima, objavio je „Independent“.\nIzveštaj pokazuje imena i brojeve identifikacionih dokumenata agenata službe, poznate kao ŠIŠ, koja deluje u Albaniji i izvan te zemlje, uključujući dvojicu koji imaju „osetljive pozicije“ u sedištu NATO u Briselu.\nList navodi da su zvaničnici ŠIŠ priznali osetljivost tih podataka.\n„Ulazeći u sistem Albanije, oni mogu da uđu i u NATO sistem“, rekao je jedan od opozicionih poslanika u albanskom parlamentu Džemal Ðunkši, koji je inače član Komisije za nacionalnu bezbednost i bivši general-major.\nIn an effort to boost transparency and combat corruption, the Albanian Ministry of Finance publishes spreadsheets of day-to-day payments of all government institutions —including the State Intelligence Service, or SHISH— on their website. pic.twitter.com/gph26BSpmw\nAlbanija se otvorila za SVE TURISTE bez ikakvih ograničenja i sertifikata


Godišnjica bitke: Na Žuči se Sarajevo branilo i spašavalo - Klix.ba\nČas historije i bogat program\nGodišnjica bitke: Na Žuči se Sarajevo branilo i spašavalo\n8.6.2011. u 08:33\nCentralna manifestacija obilježavanja godišnjice Bitke na Žuči i Dana Općine Novi Grad Sarajevo bit će održana danas, dogovoreno je na sastanku Organizacijskog odbora za obilježavanje Bitke na brdu Žuč.\nSastanku su osim članova Odbora prisustvovali i predstavnici službi za boračka pitanja Općine Novo Sarajevo i Vogošća kao i boračka udruženja.\nCilj sastanka je zajedničko obilježavanje Bitke na brdu Žuč i odavanje priznanja svim braniteljima koji su učestvovali u odbrani grada i BiH.\n"Brdo Žuč je bila strateška tačka odbrane grada, na Žuči se Sarajevo branilo i spašavalo. Zajedničkim druženjem i satom historije tog dana podsjetit ćemo mlade generacije na važan događaj iz naše bliske prošlosti", rekao je predsjednik Organizacijskog odbora za obilježavanje Bitke na brdu Žuč Sead Čardaklija.\nPored odavanja počasti herojima sa Žuči planirano je održavanje sata historije i kulturno-umjetničkog programa.\nObama izgubio popularnost koju je stekao nakon ubistva Bin Ladena\n08.06.2011. u 08:42\nMinistar zdravstva: Najgore od epidemije E. coli je prošlo


Ključa Katalonija: Više stotina hiljada ljudi protestuje u Barseloni (video, foto) - Sputnjik Srbija\n16:29 05 Decembar 2020\n14:08 18.10.2019 (osveženo 17:24 18.10.2019) Preuzmite kraći link\nOpšti štrajk organizovan je na poziv sindikata koji zagovaraju nezavisnost Katalonije, a hiljade demonstranata pristižu u Barselonu gde će uveče tokom masovnog protesta zatražiti oslobođenje zatvorenih katalonskih separatista, prenosi AP.\nŠpanske vlasti saopštile su da je otkazano 57 letova, a učesnici protesta su još jutros zatvorili granicu s Francuskom i još najmanje 25 saobraćajnica. Značajno je smanjen i broj polazaka vozova, a takođe su zatvorene i brojne prodavnice i fabrike.\nZatvorena je i čuvena Katedrala Sagrada familija arhitekte Antonija Gaudija, jer su demonstranti blokirali ulaz u nju.\nAuto-puteve koji vode ka gradu okupirali su učesnici pet marševa organizovanih u drugim katalonskim gradovima, a njima su se pridružili i poljoprivrednici na traktorima.\nStotine hiljada Katalonaca pristiglo je u Barselonu\nMinistar unutrašnjih poslova Fernando Grande Marlaska izjavio je da vlasti prate jednu manju grupu koja izaziva incidente na specifičnim mestima. On je dodao i da turisti bez problema i straha za svoju bezbednost mogu da posećuju Barselonu.\nU ponedeljak je Vrhovni sud u Madridu osudio devetoro katalonskih lidera na zatvorske kazne od devet do 13 godine zbog organizovanja referenduma o nezavisnosti 2017. godine. Nakon toga su u Barseloni počeli protesti u kojima je tom gradu naneta šteta od 1,5 miliona evra.\nŠpanija, protesti, Katalonija, Barselona


Autobus Novi Sad - Frankfurt od 9.996,00 rsd. Red vožnje i online prodaja karata.\nNaslovna > autobuske-karte > autobus-novi-sad-frankfurt >\nAutobus Novi Sad - Frankfurt\nAutobuske karte za Novi Sad Frankfurt kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nRED VOŽNJE Novi Sad - Frankfurt\nPutovanje autobusom na relaciji Novi Sad - Frankfurt\nNovi Sad - Frankfurt se nalaze na udaljenosti od 1250 km.\nPutovanje na ovoj relaciji traje u proseku do 12:35h, u zavisnosti od prevoznika, vrste autobusa i saobraćajnih uslova.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Sad - Frankfurt. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


STIGLA APLIKACIJA ZA KORONAVIRUS\nIzvor: Espreso.rs,Lokalne novine | Obrenovac, 29.04.2020.\nSvi sada mogu da je preuzmu\nAplikacija će biti dostupna i za android uređaje putem „Google Play“ prodavnice...\nMinistarstvo za rad, zapošljavanje, boračka i socijalna pitanja unapredilo je veb sajt aplikacijom putem koje građani mogu da dobiju sve važne informacije na jednom mestu u vezi sa virusom COVID-19.\nPored toga, aplikacija će biti dostupna i za android uređaje putem „Google Play“ prodavnice.\nGrađani će na ovaj jedinstveni način moći da se informišu o merama i načinima zaštite od korona virusa, prilikom obavljanja dnevnih aktivnosti, ali i tokom putovanja. Svi važni brojevi telefona nadležnih institucija biće na jednom mestu kao i uputstva o načinima samoprovere na korona virus.\nPutem aplikacije možete na jedinstven način tražiti pomoć od jedinica lokalne samouprave ukoliko vam je potreban doktor, hrana ili namirnice.\nTakođe možete anonimno prijaviti Inspekciji rada objekat koji krši pravila o cenama, zakon o radu ili se ne pridržava zaštitnih mera, ili osobu koja krši naredbu o kućnoj izolaciji. Na aplikaciji su dostupna i sva pravila koja važe za vreme policijskog časa.\nTakođe, ovim putem mogu da se prijave svi oni koji žele da volontiraju i na taj način pruže pomoć onim građanima kojima je to neophodno.\nNajnovije vesti u vezi sa aktuelnom epidemiološkom situacijom biće dostupne građanima Republike Srbije.\nPored toga javnosti su dostupni i svi važni akti resornog ministarstva doneti u vezi sa epidemioploškom situacijom izazvanom virusom SARS-CoV-2.\n„Ova aplikacija je donacija Ministarstvu kao pomoć građanima u borbi protiv korona virusa. Verujem da će sve ove informacije dostupne na jednom mestu olakšati informisanje, ali i pružiti pomoć onima kojima je ona potrebna. Želja nam je da na jednom mestu svi imaju mogućnost da se informišu, dobiju pomoć, pitaju. Upravo zbog toga ovo predstavlja jedinstven primer koji verujemo da će koristiti građanima“, istakao je ministar Zoran Đorđević.\nJoš jednom podsećamo da je Ministarstvo pokrenulo Viber kanal, preko kojeg građani, koji su pristupili grupi, a trenutno ih ima blizu 30.000, redovno dobijaju sve bitne informacije iz nadležnosti resornog Ministarstva.


KUDA POSLE IZBORA? | Ekspres.net\nKUDA POSLE IZBORA?\nUoči majskog glasanja za Evropski parlament, ankete pokazuju da će desničarske partije ojačati u novom sazivu. Iako su sve prilike da populisti neće ozbiljno ugroziti vladajuću većinu, njihov rast mogao bi da uspori funkcionisanje samog parlamenta, ozbiljno utiče na izbor sastava Evropske komisije, ali i da promeni politiku proširenja\nTrebalo je da Evropski parlament bude taj koji će Uniju učiniti demokratičnijom. Tome su se nadale evropske birokrate na prvim izborima za ovu instituciju 1979, kada su sa svih strana stizale kritike o neadekvatno ustrojenom sistemu Unije. Za četrdeset godina, u takav ideal evroparlamentarci nisu ubedili građane Evropske unije. Na poslednje glasanje za EP izašlo je svega 40 odsto birača, dok je samo 32 procenata, prema istraživanju iz 2018, imalo pozitivnu sliku o toj instituciji. Ipak, političari tradicionalnih evropskih partija nisu bili mnogo zabrinuti zbog rastućeg skepticizma, jer je i s manjom izlaznošću vlast ostajala u njihovim rukama. Međutim, sada nisu toliko optimistični jer je vladajuća koalicija u EP prvi put ozbiljno ugrožena i može da izgubi većinu. Zato i stižu dramatične najave da su to „izbori za dušu Evrope" i da će sve biti izgubljeno ako desničarske stranke dobiju veći broj glasova. Za predsednika Bundestaga - Volfganga Šojblea, takav scenario je fatalan, a za nekada najvažnijeg političara levice Gregorija Gizija, koji je i sam govorio da je EU „nesocijalna i nedemokratska", taj ishod može da upropasti Evropu i vrati rat na Stari kontinent. Zabrinutost raste dok tink-tankovi i istraživači javnog mnjenja u obimnim studijama navode da bi antievropske partije mogle da prebace neverovatnih 30 odsto na predstojećem glasanju za EP i tako dobiju „kontrolni paket" uticaja.\nNacionalisti se nadaju da će izbori u Evropskom parlamentu dovesti do političke revolucije. Oni obećavaju promenu briselskog establišmenta, ali i kraj slobodnom kretanju ljudi, ukidanje sankcija Rusiji, napuštanje NATO-a, navodi Mark Leonard\nMeđutim, oni razumniji su uvereni da će populističke partije pre biti samo ometajući faktor u EP, i da je najveći problem zapravo podeljenost među proevropskim partijama i fragmentacija unutar institucije. Više niko ne može da ospori činjenicu da će politički odnosi u sledećem sazivu parlamenta biti mnogo složeniji, što će direktno otežati donošenje odluka i usaglašavanje stavova, posebno kada je reč o spoljnoj politici i unutrašnjim reformama. S tako razjedinjenim zakonodavnim telom EU, postavlja se pitanje kakvo će političko usmerenje imati EP, kako će izgledati budući saziv Evropske komisije, koju očekuju izbori krajem godine, i kako će sve to uticati na politiku proširenja, koja je najvažnija za Srbiju i zemlje zapadnog Balkana.\nU trenutnom sazivu Evropskog parlamenta, koji broji 750 mesta, veliku koaliciju drže centralno-desna Evropska narodna partija (EPP), centralno-leva stranka Socijalista i demokrata (SD) i Savez liberala i demokrata za Evropu (ALDE). U najvećem opozicionom bloku, s malo više poslanika nego ALDE su Evropski konzervativci i reformatori (ECR), među čijim članovima je i Konzervativna partija Ujedinjenog Kraljevstva, poljska partija Pravo i pravda, kao i dve desničarske (EFDD i ENF) i dve levičarske partije (Zeleni-EFA i GUE-NGL), od kojih svako ima od pet do sedam odsto mesta. Prema internim podacima EP, velika koalicija desnog i levog centra, koja tu instituciju vodi već četiri decenije, sada bi mogla prvi put da izgubi većinu. Ankete pokazuju da bi oni mogli da osvoje 45 odsto mandata, u odnosu na trenutna 53 procenta (pad sa 408 na 310 poslanika). Procene su i da će desničarske i druge evroskeptične partije profitirati na izborima, ali će proevropske stranke zadržati većinu ukoliko im se u koaliciji pridruže Liberali i Zeleni.\nEvroskeptičnoj grupaciji Evropski konzervativci i reformisti, koju je osnovao bivši britanski premijer Dejvid Kameron, preti gubitak poslaničkih mesta, ali bi ona mogla da ostane četvrta po veličini u parlamentu uprkos odlasku britanskih poslanika. Broj mandata mogla bi da pojača Evropa slobode i demokratije Najdžela Faradža, iako je tu grupaciju napustila Partija za nezavisnost Ujedinjenog Kraljevstva (UKIP). Istraživanja su pokazala da bi Alijansa liberala i demokrata za Evropu mogla da povrati mesto trećeg najvećeg bloka u parlamentu skokom sa devet na 11 odsto glasova. Njima, kako su najavili, žele da se pridruže članovi stranke Republika u pokretu francuskog predsednika Emanuela Makrona. Ukoliko dođe do takvog saveza, liberalima bi skočio broj mesta sa 90 na 115. Kada je reč o Zelenima, očekuje se da bi oni mogli da osvoje oko 6,4 odsto u poređenju sa aktuelnih 6,9 procenata, što predstavlja oko 50 mesta u EP, dok bi Ujedinjena evropska levica zadržala svojih 50 mandata. Ipak, najveći uspeh predviđaju za tri evroskeptične desničarske stranke, od umerenih konzervativaca do krajnje desnice, koje bi mogle da osvoje 21,5 odsto mesta, dok bi krajnjoj desničarskoj francuskoj partiji Nacionalni front Marin le Pen i italijanskoj stranci Severna Liga Matea Salvinija moglo da pripadne oko osam procenata mesta, u odnosu na sadašnjih pet.\n- Najveći pobednici na izborima će biti ekstremnije grupe, antievropejci, populisti, nacionalisti... Videćemo velike gubitke među tradicionalno proevropskim strankama, posebno među tradicionalnom levicom. Moramo da sačekamo da vidimo kako ćemo dobiti širu koaliciju za sledeću Evropsku komisiju, ali i za druge visoke funkcije u Evropskoj uniji - izjavio je za portal „European Western Balkans" Fabijan Culeg, izvršni direktor Centra za evropske politike.\nDa bi na ovim izborima najviše mogle da profitiraju populističke stranke, smatra i direktor Evropskog saveta za spoljnu politiku Mark Leonard. On ističe da se nacionalisti nadaju da će izbori u EP dovesti do političke revolucije.\n- Oni obećavaju promenu briselskog establišmenta, ali i kraj slobodnom kretanju ljudi, ukidanje sankcija Rusiji, napuštanje NATO-a, izbegavanje budućih trgovinskih sporazuma, napuštanje politike borbe protiv klimatskih promena i zabranu gej brakova. Mnoge od tih ideja su bile uključene u izborne programe evroskeptičnih partija, ali naše istraživanje pokazuje da bi glasači ovaj put mogli da reaguju na takve predloge više nego što je to bio slučaj u prošlosti. Evropski izbori su nekada bili nacionalni. Ali su ti dani gotovi. Kampanja je već postala transnacionalna, panevropska. Dok američki populista Stiv Benon pokušava da napravi koaliciju desničarski orijentisanih vlada, mađarski premijer Viktor Orban i italijanski zamenik premijera Mateo Salvini pokušavaju da prigrabe institucije EU i preokrenu evropske integracije - navodi Leonard.\nOn dodaje da će prodor populista u Evropski parlament ugroziti fundamentalne principe vladanja, od mogućnosti blokiranja sankcija protiv članica koje krše evropske regulative i vladavinu prava, preko opstrukcije pregovora o budžetu EU, sve do urušavanja spoljne politike Unije.\nTakav fatalistički uticaj je ipak manje verovatan. Mnogo izvesnije je da će populisti otežati pojedine zakonodavne rasprave i da će Evropski parlament zapravo oslabiti nemogućnost dogovora između proevropskih stranaka. Još uvek se spekuliše o mogućim savezima i na koji način će te koalicije uticati na promenu političkog pravca EU. Već sada je vidljiv raskol u najvećim grupacijama EP. Socijaldemokrate, liberali i narodnjaci ne propuštaju priliku da napadaju jedni druge, što ih onemogućava da očuvaju evropski projekat i izaberu novi saziv Evropske komisije, o kojem odlučuje većina u parlamentu. Prvi zamenik aktuelnog predsednika Evropske komisije i kandidat Progresivističke alijanse socijalista i demokrata za novog šefa Evropske komisije Frans Timermans optužio je svog protivnika Manfreda Vibera, kandidata Evropske narodne partije, da je previše tolerantan prema mađarskom premijeru Viktoru Orbanu.\nProširenje u drugom planu\nDok dvojica takozvanih špicenkandidata za Evropsku komisiju vode kampanju širom Evrope, zemlje zapadnog Balkana najviše brine sastav sledeće Komisije, odnosno izbor visokog predstavnika EU za spoljne poslove i bezbednosnu politiku i komesara za proširenje. Osim toga, postoji opasnost da će direktorat za susedsku politiku i proširenje prestati da postoji u trenutnom obliku.\nEPP i SiD imaju vrlo uopšten stav kada je reč o proširenju, i insistiraju na sprovođenju reformi pre bilo kakvog prijema novih članica. I koalicija oko liberala s Makronom i holandskim premijerom Markom Ruteom protivi se proširenju pre nego što se uvedu promene unutar samih institucija. S druge strane, evroskeptične stranke nisu nužno protiv proširenja pa tako Slobodarska partija Austrije i mađarski Fides, koji će ojačati posle izbora za EP, podržavaju prihvatanje novih članica. Ali ni to nije univerzalno pravilo među desničarskim partijama, jer se Alternativa za Nemačku snažno protivi daljem proširenju EU.\nNaredni saziv Evropskog parlamenta, kakav god bio odnos snaga, biće znatno oslabljen jačanjem desničarskih partija i raskolom među proevropskim partijama. To će neminovno uticati na sastav Evropske komisije, a po svemu sudeći, i na dalje proširenje evropskog saveza.\nKAKO SU DRUŠTVENE MREŽE UBILE POLITIKU\nRasmusen: Rusija će se mešati i u evropske izbore\nNekadašnji generalni sekretar NATO-a Andreas fon Rasmusen naveo je da će Rusija koristiti sva moguća sredstva kako bi poremetila predstojeće izbore za Evropski parlament.\n- Nema sumnje da će Rusija biti najveći maligni faktor. Napori za mešanje u kampanju uključivaće stvaranje nemira pojačavanjem postojećih političkih podela. To nije ideološki rat iz Rusije, nije ni levičarska ili desničarska kampanja, već kampanja koja ima za cilj podrivanje poverenja i samopouzdanja te iniciranje haosa i nestabilnosti. Dezinformacije će se širiti korišćenjem lažnih video i audio zapisa. Pojedine evropske nacionalne vlade nemaju kapacitete da se suprotstave tim naporima - naveo je Rasmusen, inače bivši danski premijer.\nProcene budućih odnosa snaga\n* GUE/NGL: Evropska ujedinjena levica/Nordijski zeleni SiD: Socijalisti i demokrate. ZELENI/EFA: Zeleni/Evropska slobodna alijansa ALDE: Alijansa liberala i demokrata za Evropu. EPP: Evropska narodna partija (Hrišćanske demokrate). ECR: Evropski konzervativci i reformisti. EFDD: Evropa slobode i direktne demokratije. ENF: Evropa nacija i slobode. NI: Neodlučni. Other: Novi članovi koji nisu povezani ni sa jednom grupacijom u EP\nizbori brisel evropska komisija glasanje evropski parlament desničarske partije jačanje populisti novi saziv


Gradonačelnica Niša na terenu: ukloniti veliku deponiju kod Gornjeg Međurova - Juzne vesti %\nGradonačelnica Niša na terenu: ukloniti veliku deponiju kod Gornjeg Međurova\nPotrebna nam je dobra procena i dobar plan za uklanjanje velike divlje deponije kod Gornjeg Međurova, rekla je gradonačelnica Niša Dragana Sotirovski koja je obišla mesto na kome, prema prvim procenama, leži više od 100.000 kubnih metara otpada.\nNije realno da se ovako velika deponija, stvarana duže od 20 godina, ukloni za kratko vreme. Za početak postavićemo table sa upozorenjem da se otpad ovde ne deponuje i na ovom mestu dežuraće komunalni inspektor kako bi sprečili dalje širenje deponije, navela je Dragana Sotirovski.\nPitanje je šta dalje, obezbedićemo novac, saniraćemo ovo mesto, ali da li će komunalna inspekcija imati snage da kontroliše nesavesne 365 dana, napomenula je gradonačelnica Niša i pozvala građane i pravne subjekte da ne rade na svoju sopstvenu štetu i zagađuju životnu sredinu.\nOna je najavila da će sledeće sedmice biti organizovana akcija uklanjanja otpada na levoj obali Nišave, u širem centru grada, koja je do sada više puta sanirana.\nPredsednik gradske opštine Palilula Bratislav Vučković, na čijoj teritoriji je velika deponija, najvio je da će kontrola pravnih lica značiti i njihovu obavezu da pokažu potvrdu gde su odložili svoj otpad.\nDirektor JКP „Mediana“ Dragoslav Pavlović naveo je da svi građani mogu besplatno da odlažu sve vrste otpada osim opasnog na Gradsku deponiju, dok pravna lica uračunavaju odvoz u svoju cenu radova, pa se njihov ulaz na Gradsku deponuje naplaćuje.\nIz gradskog budžeta izdvaja se pet miliona dinara za sanaciju divljih deponija i JКP „Mediana“ očisti između 4.500 i 5.000 kubika raznog komunalnog otpada sa takvih smetlišta.\nGLAVNA I ODGOVORNA UREDNICA SAJTA JUŽNE VESTI PROVALJENA\nJoš 105 Vranjanaca pozitivno na kovid, u Nišu 72 novoobolela, u Leskovcu 5\nNIŠLIJE (19) POD DEJSTVOM ALKOHOLA UKRALI AUTOBUS: Mladići pravili haos po gradu, udarali u vozila na koja su naišli\nAdministrator 16/02/2021 16/02/2021


Predsednik Aleksandar Vučić rekao je da Srbija i Austrija imaju dobre odnose, ali da se njihovi stavovi o Kosovu razlikuju. Austrijski predsednik Aleksander van der Belen napominje da su dve zemlje prijateljske, te da će Austrija sa blagonaklonošću posmatrati mirno rešenje Beograda i Prištine.\nPredsednik Srbije je na zajedničkog konferenciji za medije sa Van der Belenom rekao da je sa austrijskim predsednikom razgovarao i o odnosima Beograda i Prištine ili "kako bi naši gosti rekli Srbije i Kosova".\n"Po tom pitanju imamo drugačije stavove i pozicije. Obavestio sam naše prijatelje da smo spremni da razgovaramo, ali da je potrebno da dođe do komprimisnog rešenja, a ne da Srbi dobiju sve i nemaju ništa. Ako je rešenje, mora da bude kompromisno, za to ćemo se boriti", istakao je Vučić.\n"Austrija je jedna od zemalja koja uvek podržava Srbiju na njenom evropskom putu. Mi smo Van der Belenu uvek zahvalni, Austrija je jedna od zemalja za koju možemo da kažemo da je u vrhu najznačajnijih investitora, oko 20.000 ljudi zapošljavaju. Od velikog značaja je činjenica da je 80 odsto austrijskih kompanija reinvestiralo u Srbiju", rekao je predsednik Srbije.\nPrema njegovim rečima, trgovinska razmena Srbije i Austrije drastično je uvećana u 2017, a u 2018. će preći milijardu evra.\n"Naš izvoz nije mali, ali je uvoz i dalje veći, imamo deficit. Verujem da će se sa daljim dolaskom kompanija i to pitanje rešavati", napomenuo je Vučić.\n"Imamo mnogo ljudi koji žive u različitim delovima Austrije. Oni su most između naših dveju zemalja", istakao je Vučić.\n"Raduje me što i ovde i u drugim zemljama austrijske firme dolaze i ostaju, što njihov cilj nije samo dobit. Veoma me raduje što imamo sa sobom veću delegaciju, privrednu, aali i ljude iz oblasti kulture i nauke", napomenuo je austrijski predsednik.\n"Očigledno je da Austrija podržava put Srbije u EU, svim srcem", naglasio je Van der Belen.\nOdgovarajući na pitanje novinara, austrijski predsednik je rekao će Austrija sa velikom blagonaklonošću posmatrati mirno rešenje između Beograda i Prištine.\nPodsticaj saradnji Austrije i Srbije


Borchardt:Predmete procesuiramo na osnovu dokaza ne politike\nŠef Misije Evropske Unije na Kosovu za vladavinu prava, Bernd Borchardt, je u javnom pismu dostavljeno medijima naveo da „EULEX-ovi tužioci, kao i svi ostali kosovski tužioci, ne procesiraju predmete na osnovu politike, nego na osnovu dokaza“.\n„Većina osumnjičenih za ratne zločine izvršene protiv kosovskih Albanaca tokom rata jesu kosovski Srbi, ili državljani Srbije. Ali oni više nisu na Kosovu. Sudstvo na Kosovu (uključujući EULEX) ne može da vodi istragu protiv navodnih izvršilaca, već ima nadležnost samo na Kosovu. Svi mi poštujemo zakone Kosova, a zakoni Kosova kažu da se nikome ne može suditi u odsustvu. Ako se navodni izvršioci nalaze van zemlje, malo je toga što možemo da uradimo osim da one informacije koje posedujemo podelimo sa tužilaštvima na drugim teritorijama“, piše Bochardt.\nPolicija EULEX-a je 23 maja uhapsila sedamoro bivših komandanata i boraca OVK, osumnjičenih za ratne zločine. Hapšenje je izazvalo I proteste veterana OVK, koji su u poslednjih dana postavili postere po gradovima Kosova, optužujući EULEX da ne radi ništa kada je riječ o ratnim zločinima.\nPređimo na stvar, piše dalje šef misije EULE-xa, „Većina kosovskih Albanaca koji su osumnjičeni za ratne zločine iste su izvršili protiv svojih kosovskih Albanaca. I ti izvršioci su na Kosovu, pod nadležnošću Kosova. Ključno načelo vladavine prava jeste to da je svako jednak pred zakonom i da niko nije iznad zakona. To se dešava svuda u regionu: srpski tužilac za ratne zločine sudi Srbima u Srbiji, bosanska Posebna komora za ratne zločine sudi Bošnjacima u Bosni, hrvatsko Tužilaštvo za ratne zločine sudi Hrvatima u Hrvatskoj. I doći će dan kada će Kosovski sud suditi kosovskim građanima na Kosovu bez međunarodne podrške“, kaze između ostalog šef misije EULEX-a.


BLACK FRIDAY u Srbiji - prava sniženja ili jeftino navlačenje kupaca? - Bizlife.rs\nŠoping groznica trese danas svet, a obeležavanje dana kada se artikli snižavaju u velikom procentu – Black Friday, prihvatile su i mnoge kompanije u Srbiji.\nSigurno ste već primetili da prolazeći pored izloga trgovci već danima istuču akcijske cene, a oglasi sa popustima iskaču koju god stranicu da otvorite na internetu.\nMeđutim, ono što je već godinama evidentno jeste da popusti kod nas nisu tako veliki kao što je to slučaj u SAD, odakle je ovaj kupoholičarski praznik i uvezen, odnosno koliki bi trebalo da budu da bi to zaista moglo da se nazove Black Friday.\nPa tako umesto sniženja od 70 ili čak 90 odsto, popusti u Srbiji budu uglavnom minimalni.\nDa to nije tako samo kod nas pokazalo je i istraživanje britanskog društva za zaštitu potrošača Which, koje je pokazalo da čak 95 posto artikala koji se po posebnim cijenama nude u sklopu akcije Black Friday, po njenom završetku dostupni su za još nižu ili makar istu cenu.\nBritanske organizacije za zaštitu potrošača su svoje zaključke izneli na primeru 83 predmeta koji su se prošle godine prodavali na Amazonu, Bootsu, John Lewisu i Currys PC Worldu, i to uporedivši cene koje su postizali tokom lanjskog Black Fridaya s cenama šest meseci pre i šest meseci posle te akcije.\nGledajući po tipu proizvoda, ispostavilo se da je 97 odsto kućnih aparata te 94 odsto elektroničkih proizvoda poput televizora imalo istu ili nižu cenu nakon crnog petka, a sve skupa se pokazalo da je nižu cenu tokom crnog petka postiglo samo četiri od sve skupa 83 analizirana proizvoda.


Veljko Paunović napustio FSS! – volimpartizan.net\nPočetna > Fudbal > Veljko Paunović napustio FSS!\nVeljko Paunović napustio FSS!\nNemanja M - July 22, 2015 July 23, 2015\nVeljko Paunović se zahvalio Fudbalskom savezu Srbije, odlučivši da krene klupskim putem.\nNadali smo se da će Veljko Paunović nastaviti rad u Fudbalskom savezu Srbije, možda i na nekoj drugoj poziciji, posle fenomenalnog rezultata na Svetskom prvenstvu za igrače do 20 godina na Novom Zelandu.\nAli… “Paun” je odlučio da se posveti karijeri u klupskom fudbalu.\n“Imali smo veliku želju da Veljko nastavi rad u Fudbalskom savezu Srbije, ali posle svega ostvarenog u potpunosti ga razumemo. Mislim da je njegova odluka potpuno prirodna, jer želi svakodnevan rad u klupskom fudbalu”, izjavio je za “Večernje novosti” Savo Milošević koji je u FSS zadužen za A tim i Mladu selekciju Srbije (igrači do 21 godine).\nUz zahvalnost Paunoviću, Milošević je dodao da će do kraja meseca biti poznato ko će predvoditi selekciju do 21 godine.\nVeselin Petrović pomoćni trener Mega Leksa\nDečko kojeg je vredelo čekati: Uticaj trenera na karijeru Darka Brašanca


Tanjug 24. decembra 2020. 23:34\nMEKSIKO SITI – U Meskiku je u četvrtak vakcinisana prva osoba protiv kovid-19, a reč je o 59-godišnjoj glavnoj sestri na odeljenju za intenzivnu negu u prestonici zemlje, prenosi Rojters.\nU ceremoniji koja je emitovana na nacionalnim medijima, vakcinisana je 59-godišnja medicinska sestra Marija Irene Ramires, glavna na odeljenju za intenzivnu negu u prestoničkoj bolnici „Ruben Lenjero“.\n„Ovo je najbolji poklon koji sam mogla da dobijem u 2020. godini“, rekla je Ramiresova i dodala da će joj vakcina dati snagu da nastavi da vodi „rat“ protiv pandemije.\nZvaničnici su kasnije naveli da će vakcine početi da primaju zdravstveni radnici u drugim delovima zemlje.\nVakcina koju su proizvele kompanije „Fajzer“ i „Biontek“ prva je koja je stigla u Meksiko, a zemlja je takođe postigla dogovor o kupovini doza i od drugih firmi.\nU prvoj seriji koja je stigla juče, isporučeno je samo 3.000 doza. Sledeća će sadržati 50.000 doza, a do 31. januara u Meksiko treba da bude isporučeno 1,4 miliona doza „Fajzerove“ vakcine.\nU Meksiku je do sada potvrđeno preko 1,35 miliona slučajeva korona virusa. Od početka pandemije preminulo je nešto više od 120.300 obolelih, po čemu se Meksiko nalazi na četvrtom mestu u svetu. Vlada tvrdi da su stvarni podaci najverovatnije znatno veći.


Vesti online / Vesti / Svet / Tramp o Rusiji: Nikad gori odnosi\nTramp o Rusiji: Nikad gori odnosi\nAmerički predsednik Donald Tramp rekao je da je vreme da se okonča "brutalni" građanski rat u Siriji i pozvao saveznike NATO-a da rade zajednički na rešavanju te "katastrofe". Odnosi sa Rusijom "na najnižoj tački".\nDonald Tramp (levo) i Vladimir Putin (desno) ne pričaju zajedničkim jezikom\nNovi Hladni rat u odnosima SAD i Rusije\nPosle početnog "koketiranja" Vašingtona i Moskve pre i posle pobede Donalda Trampa na predsedničkim izborima u novembru 2016. godine, odnosi dve supersile krenuli su nizbrdicom.\nTačka razdora je Sirija, a teško da će se u skorije vreme tu nešto popraviti, sudeći prema ishodu dvočasovnog razgovora američkog državnog sekretara Reksa Tilersona i ruskog predsednika Vladimira Putina, koji ni za pedalj nije pomerio stvari nabolje.\n* Žestoke optužbe Rusije i SAD: Koliko dece treba da umre da bi vas bilo briga?\nZato je Tramp i ocenio odnose sa Rusijom kao "najniže ikada".\n- Uopšte se ne slažemo sa Rusijom - rekao je Tramp, izbegavajući, doduše direktnu kritiku politike Kremlja i Putina.\nNa zajedničkoj konferenciji, posle sastanka sa generalnim sekretarom NATO Jensom Stoltenbergom, Tramp se zahvalio saveznicima Vašingtona zbog toga što su osudili navodni hemijski napad na civile u Han Šejhunu.\n- Svaka država koja ceni ljudski život mora da snažno da odbaci okrutni pokolj nevinih civila hemijskim oružjem uključujući varvarsko ubijanje male i bespomoćne dece i beba - rekao je on.\nKako je dodao, vreme je da se okonča "ovaj brutalni građanski rat, poraze teroristi i omogući izbeglicama da se vrate kući", prenosi AFP.\nNATO nije prevaziđen\nGovoreći o Severnoatlantskoj alijansi, Tramp je rekao da je NATO stub međunarodnog mira i bezbednosti, ali i ponovio da evropske članice Alijanse moraju da "plate ono što duguju".\n- U suočavanju sa našim zajedničkim izazovima, moramo da osiguramo da NATO članice ispune svoje finansijske obaveze i plate ono što duguju - rekao je Tramp.\nTramp koji je tokom predizborne kampanje govorio o prevaziđenosti Alijanse sada je rekao da NATO "više nije prevaziđen".\nSVET "Rusi nikada neće biti naši prijatelji"


VojvodinaCafe - Skup povodom obeležavanja godišnjice Milanskog edikta\nObeležavanje godišnjice Milanskog edikta\nVest objavljena: 03.05.2012 11:29\nDanas u Novom Sadu počinje trodnevni međunarodni skup koji predstavlja korak ka obeležavanju velikog jubileja - 17 vekova od donošenje Milanskog edikta 313. godine. Tema će biti sloboda veroispovesti i uverenja sa teološkog, institucionalnog i pravnog aspekta kako bi se široj javnosti približila važnost Milanskog edikta danas.\nKako je saopštila Patrijaršija, skup "Milanski edikt (313-2013) Osnova za slobodu veroispovesti i uverenje" održava se kao deo trogodišnjeg projekta "Neprolazna vrednost i trajna aktuelnost Milanskog edikta - u susret velikom jubileju 2013."\nOkupiće se predstavnici najznačajnijih evropskih udruženja crkava i verskih zajednica, poput Konferencije evropskih rabina, Komisije biskupske konferencije evropske zajednice, Zajednice protestantskih crkava Evrope, kao i eminentne stručnjake, teoretičare iz Srbije i Evrope.\nKonferenciju organizuju Odbor Svetog arhijerejskog sinoda Srpske pravoslavne crkve za pripremu obeležavanja 17 vekova Milanskog edikta kao koordinatora zajedno sa Asocijacijom nevladinih organizacija jugoistočne Evrope - CIVIS, austrijskom fondacijom PRO ORIENTE I švajcarskom fondacijom za mir i rešavanje kriza u saradnji sa Konferencijom evropskih crkava - KEK.\nSkup je organizovan sa blagoslovom patrijarha srpskog Irineja koji je potvrdio svoje prisustvo na skupu.\nNajavljeno i prisustvo predsednika vojvođanske vlade Bojana Pajtića, državnog sekretara u Ministarstvu vera Bogoljuba Šijakovića, nadbiskupa beogradskog Hočevara, reis-ul-uleme Islamske zajednice Srbije Adema Zilkića, islamologa, profesora Darka Tanaskovića i članova diplomatskog kora.


Žozep Borel obećava da će raditi na jačanju uloge EU u svetu - Svet - Dnevni list Danas\nPočetna » Svet » Žozep Borel obećava da će raditi na jačanju uloge EU u svetu\nŽozep Borel obećava da će raditi na jačanju uloge EU u svetu\nNovoizabrani visoki predstavnik EU za spoljnu i bezbednosnu politiku Žozep Borel napisao je danas, na svom blogu, da će ključni principi kojim će se rukovoditi biti jača EU u zelenijem i bezbednijem svetu.\n0Piše: Beta 01. decembra 2019. 12.54\n„Počastvovan sam da preuzmem ulogu Visokog predstavnik za spoljnu i bezbednosnu politiku i potpredsednika Evropske komisije i preuzmem ključni zadatak da radim za jaču EU u svetu“, napisao je Borel u Tviter poruci na početku mandata i zahvalio prethodnici Federiki Mogerini na predaji dužnosti.\nU blogu je Borel napisao da ne shvata olako svoju odgovornost da vodi zajedničku spoljnu politiku u sve kompleksinjem svetu punom izazova.\n„Trudiću se da osiguram da Evropska unija nastavi da bude pouzdan, kooperativan i principjelan globalni igrač, koja radi za sigurniju Evropu i sigurniji svet“, napisao je Borel.\nOn je rekao da će se aktivno angažovati sa medjunarodnim partnerima Unije da spreči i odgovori na krize i da se suoči sa globalnim izazovima kao što su klimatske promene, ilegalna migrancija ili nejednakost.\n„Želim da Evropska unija bude još jači činilac okrenut svetu i referentna tačka za globalnu stabilnost i razvoj“, napisao je Borel.\nKako je rekao, EU ima sve „alatke“ potrebne za tu važnu misiju, od diplomatije do trgovine, razvojne saradnje i upravljanje krizama.\n„Treba da delujemo na osnovu jasne zajedničke vizije naših strateških ciljeva i intersa“, napisao je on.\nBorel je rekao da jer potrebna istinska integrisana spoljna politika a što se tiče partnerstva, ukazao je da su za globalne izazove potrebni kolektivni odgovori.\n„Partnerstvo je u DNK-u Evropske unije. Multilateralizam je u središtu naše globalne akcije“, napisao je Borel i dodao da je možda potrebno doterati sistem pravila da se prilagodi namenama 21. veka ali da ga ne treba napustiti.\nNova Evropska komisija, predvodjena Ursulom fon der Lajen, danas je preuzela dužnost\nEU, Federika Mogerini, Žozep BoreljBrisel


Vesti online / Vesti / Srbija / Mladi Đurić menja Mrkića u novoj vladi?\nSavetnik predsednika Srbije Tomislava Nikolića i funkcioner Srpske napredne stranke Marko Đurić najozbiljniji je kandidat da nasledi Ivana Mrkića na mestu ministra spoljnih poslova, objavio je "Telegraf".\nMarko Đurić čeka da predsedništvo SNS odluči\n"Trenutno je Đurić najozbiljniji kandidat za ministra spoljnih poslova, iako se ozbiljno razmišljalo i o Ivanu Vejvodi, ali realnija opcija je da šef srpske diplomatije bude baš savetnik predsednika Srbije koji se dokazao, kako u Kabinetu predsednika, tako i u pregovaračkom procesu koji je vođen u Briselu", rekao je sagovornik "Telegrafa".\nIvan Vejvoda: Nisam dobio ponudu\n"Nisam dobio nikakvu ponudu. Znam da se nešto govorka, ali tako se govorkalo i 2007. i 2012. godine. Kad bude postavljeno pitanje, onda ću da odgovorim", odgovorio je Vejvoda, na pitanje da li će biti novi šef srpske diplomatije.\nIvan Mrkić gotovo sigurno neće više biti na mestu prvog čoveka spoljnih poslova Srbije, dok Ivan Vejvoda tvrdi da ga niko nije zvao u Vladu, objavio je "Telegraf". U medijima kandidat je bio i Ivica Dačić, koji je, kako stvari stoje, bliži ministarskom mestu zaduženom za EU.\nMarko Đurić, na pitanje da li će on biti novi ministar spoljnih poslova, kaže da ne može da komentariše ta saznanja i da će o kadrovskim rešenjima Vlade odluku doneti Predsedništvo SNS.\n"O svim kadrovskim rešenjima biće reči na predstojećim sastancima organa Srpske napredne stranke koji će na kraju doneti odluku o svemu", kratko je rekao Đurić.\nSRBIJA "Moćne sile neće sastavljati Vladu"\nSRBIJA Pobednik zove gubitnike u pomoć\nSRBIJA "SPS spreman da radi po programu SNS-a"\nSreda 09.04.2014. 19:32\n"realnija opcija je da šef srpske diplomatije bude baš savetnik predsednika Srbije koji se dokazao, kako u Kabinetu predsednika, tako i u pregovaračkom procesu koji je vođen u Briselu" " ? ako je merilo uspeha brzina kojom pristaje na kapitulaciju - onda se slažemo - "dokazao" se... kao niko do sad... na ponos svojih roditelja...\nSreda 09.04.2014. 21:43\nPingvin sa Madagaskara.


Krivična prijava protiv 16 radnika Centra za socijalni rad u Beogradu | Novosadski informativni portal 021\nKrivična prijava protiv 16 radnika Centra za socijalni rad u Beogradu\nPrijava je podneta "zbog eventualno izvršenog krivičnog dela nesavestan rad u službi", piše "Politika".\nList navodi, pozivajući se na svoja saznanja, da je Centru za socijalni rad naloženo da obavesti tužilaštvo o odlukama i radu zaposlenih u predmetu koji se vodio u postupku poveravanja deteta.\nDanas njegovi roditelji žele da javnost bude upoznata sa okolnostima koje su prethodile tragediji i da ukažu na nesavestan rad institucija, rečeno je za "Politiku" u kancelariji advokata Borivoja Borovića, koji zastupa Živka Nikolića.\n13.01.2020\t• 10:30\nSticajem okolnosti, jedno krace vreme Sam bio korisnik usluga Centra u Novom Sadu.\nNedao Bog nikom da sa njima ima bilo kakva posla!\n13.01.2020\t• 08:10\nSvaki slučaj je "slučaj za sebe", ali generalno smatram da centri rade pogano.\nUbedljiva pobeda SNS u Negotinu, NS tvrdi da je bilo pritisaka i hapšenja 10 njenih članova\nNarodna stranka je u Negotinu, na osnovu prebrojanih glasova sa 42 od 72 biračka mesta osvojila 13,26 odsto glasova, a SNS 72,33 odsto.\nPredsednik Srpske liste Goran Rakić saopštio je večeras da je ta politička opcija pobedila u svih deset opština sa većinski srpskim stanovništvom na Kosovu i Metohiji.\nSpisak kompanije Fejsbuk na kojem se nalaze organizacije i pojedinci, koji se povezuju sa terorizmom, desnim ekstremizmom i raspirivanjem mržnje, objavljen je na sajtu Intercept.com.\nIzbori na Kosovu: Glasalo 43 odsto birača\nNa lokalnim izborima na Kosovu glasalo je 43 odsto birača sa pravom glasa, što je sličan odziv kao na izborima 2017. godine, kada je izašlo 43,5 odsto biračkog tela.\nSin aktuelnog gradonačelnika Klokota uhapšen zbog kupovine glasova\nTužilac Agron Uka iz Tužilaštva u Gnjilanu potvrdio je da je tokom prethodne noći uhapšen sin sadašnjeg gradonačelnika Klokota Božidara Dejanovića.\nKod nas treba uvesti jednu rigoroznu stvar - nema ulaska nigde ako nisi vakcinisan i zdravo, doviđenja, rekao je za portal Nova.rs dramski pisac i reditelj Dušan Kovačević.\nNovinar Dragoslav Grujić Gruja preminuo je danas u beogradskoj bolnici "Dragiša Mišović" nakon kraće bolesti, u 69. godini života, saopštila je danas redakcija nedeljnika Vreme.\nOrakl i Vlada Srbije potpisali memorandum, postaju strateški partneri\nKancelarija za informacione tehnologije i eUpravu vlade Srbije i korporacija Orakl, druga po veličini prihoda softverska kompanija na svetu, potpisale su danas Memorandum o razumevanju.\nPištaljka: Ministarstvo znalo da se u "Slobodi" eksploziv nepropisno skladišti\nMinistarstvo odbrane znalo je da se u čačanskoj fabrici "Sloboda", gde se pre četiri meseca dogodile eksplozije u kojima je povređeno troje ljudi, zapaljive materije skladište nepropisno.\nZa nedelju dana u Ziđinu više od 50 pokušaja krađe metalnog otpada, bilo i tuča\nKradljivci sekundarnih sirovina tokom prethodne sedmice su više od 50 puta pokušali da ukradu metalni otpad iz kruga rudnika bakra "Ziđin koper Srbija", saopštila je danas ta kompanija.\nPašalić: Uvođenje kovid propusnica će biti u skladu sa ljudskim pravima, imam nekoliko ideja\nOmbudsman Zoran Pašalić izjavio je za Nova.rs da u dogovoru sa premijerkom Anom Brnabić radi na predlogu rešenja za uvođenje kovid propusnica koje će biti u skladu sa ljudskim pravima.\nViše minuta turirali vozila na masovnim grobnicama u Spomen parku u Jajincima\nGrupa huligana je oko podneva više minuta turirala svoja vozila na električni pogon na masovnim grobnicama nedužnih žrtava u Spomen parku u Jajincima, saopštio je Muzej žrtava genocida.\nVučić i zvanično počasni građanin Jagodine\nZa mene je važno što sam dobio priznanje, ne zato što to godi taštini svakog čoveka, već mi ovo govori o meri uspeha koji smo napravili.\nKorona u Srbiji: Umrle još 53 osobe\nU Srbiji prošle godine registrovano 59 žrtava trgovine ljudima\nU Srbiji su tokom prošle godine zvanično identifikovane 59 žrtve trgovine ljudima, od tog broja 24 žrtve su bila deca, 16 devojčica i osam dečaka, navodi se u saopštenju Fondacije Child10.\nPredsednica Vlade Srbije Ana Brnabić izjavila je da će sastanak Kriznog štaba biti održan tokom predstojeće nedelje.\nAdvokat: Smena načelnika koji je razotkrio Jovanjicu bila bi osveta za hrabrost\nSmena načelnika Odeljenja za borbu protiv droga beogradske policije Slobodana Milenkovića bila bi ponižavanje zakona i institucija Srbije, ocenio je advokat Zdenko Tomanović.\nU Srbiju stigle nove količine ruske vakcine\nU Srbiju je stiglo još 250.000 doza ruske vakcine "Sputnjik V".\nNema ponuda: Niko neće da obija brave za Grad Beograd\nSekretarijat za imovinske i pravne poslove Beograda obustavio je tender u kojem je tražio tehničku podršku prilikom iseljenja bespravno useljenih osoba iz stanova u vlasništvu Grada.\nNovinska agencija Tačno, koja je naslednica agencije Tanjug, za prvih devet meseci ove godine sklopila je ukupno sedam ugovora usluge medijskog praćenja aktivnosti ministarstava.\nGrađani Negotina i Mionice biraju lokalne odbornike\nUkupno 37.316 birača u Negotinu danas može da bira između šest izbornih lista, čiji se kandidati bore za 45 mesta u lokalnoj skupštini.\nApple uklonio aplikaciju Kurana u Kini


Pančevcima predstavljena turistička ponuda Zlatibora - Radio televizija Pančevo\n29. maja 2021. 29. maja 2021. 0132\nSvi koji su šetali centrom Pančeva imali su mogućnost da učestvuju u nagradnoj igri i osvoje vredne nagrade. Među nagradama su vikend za dvoje na Zlatiboru, vožnja gondolom na Zlatiboru i još mnogo toga.\nMiloš Planić iz Turističke organizacije Zlatibor kaže da je na ovoj planini sve spremno za još jednu uspešnu turističku sezonu. Raznovrsna ponuda i atrakcije, moderni hoteli, kvalitetan privatni smeštaj, svi lokaliteti na raspolaganju su gostima za zdrav, sadržajan i bezbedan odmor.\nZlatiborski sadržaji su svima privlačni i uglavnom poznati, ovo je turističko mesto vrhunskog smeštaja, najboljeg provoda, biranih programa. Od ove sezone turisti mogu uživati na obnovljenom Kraljevom trgu, pored najlepšeg jezera u centru, u pogledu iz kabina najduže panoramske gondole koja je spojila središte planine s najvišim vrhom Tornikom. Sada se epidemiološke prilike poboljšavaju, što će omogućiti da “zlatnu planinu“ tokom sezone poseti veliki broj ljubitelja planinskog odmora. Predstavljanje turističke ponude Zlatibora nastavljeno je i u ostalim delovima Srbije.\nU Srbiji manje od 300 novozaraženih\n“Mali sajam obrazovanja” održan u Debeljači\nAleksandra Miloševska 2. februara 2020.\nMirjana Popović 15. avgusta 2021. 15. avgusta 2021.


Lokdaun na Novom Zelandu zbog sve većeg broja zaraženih koronavirusom\nNa Novom Zelandu zvanično je registrovan prvi smrtni slučaj povezan sa Fajzerovom vakcinom protiv kovida 19, saopštilo je tamošnje Ministarstvo zdravlja. Reč je o ženi kod koje je registrovana retka nuspojava - miokarditis, odnosno upala srčanog mišića.\n"Ovo je prvi slučaj da se smrt dogodila nekoliko dana posle vakcinacije i povezana je sa Fajzerovom vakcinom", saopštilo je ministarstvo, bez navođenja starosti preminule pacijentkinje. Navedeno je da je pacijentkinja imala i druge bolesti koje su mogle uticati na ishod vakcinacije.\nNovi Zeland se bori sa povećanim brojem zaraženih zbog delta soja, a nakon što šest meseci tamo nije zabeležen nijedan slučaj.\nPanel koji prati vakcinaciju utvrdio je da je smrt nastupila zbog miokartidisa, što je retka, ali poznata nuspojave Fajzerove vakcine.\nKompanija Fajzer je saopštila da se posle vakcine može javiti upala srčanog mišića, ali da su takvi slučajevi ekstremno retki.\nFajzer naglašava i prednosti vakcine u odnosu na nuspojave.\nRegulatorna tela u SAD, EU i SZO ranije su saopštili da su mRNK vakcine poput Fajzera i Moderne, povezane sa retkim slučajevima upale srčanog mišića, ali da je taj rizik mnogo manji od koristi vakcinacije.\nMiokarditis je uglavnom registrovan kod mlađih muškaraca i imao je blag oblik koji je mogao da se leči, iako uvek postoji tendencija i da se zakomplikuje, navela je SZO.\nRegulatorna agencija EU je 9. jula saopštila da je pet osoba preminulo posle primanja mRNK vakcine, i da su sve bile starije i imale pridružene bolesti. U evropskoj ekonomskoj zoni dato je 200 miliona vakcina.\nNovi Zeland je odobrio tri vakcine: Fajzer, Astra Zeneku i Jansen, ali je samo Fajzerova dostupna za masovnu upotrebu.


TV Most - Evakuacija zbog požara kod Tivta\nBeogradski "Blic" piše da su među evakuisanima iz Srbije i majka sa četvoromesečnom bebom, kao i još dvoje dece.\nU naselju Ponte Veslo, koje je zahvatila vatra bilo je oko 40 ljudi, a medu njima i oko 10 srpskih državljana, medu kojima i četvoromesečna beba.\nSa čamcem Uprave pomorske sigurnosti SAR-1 i gumenim čamcem, kao plovilima Plovne jedinice MUP-a i privatne Firme "Boka pilot" u akciji ucestvuje 11 spasilaca.\nKasno sinoć izgoreo je magacin DOO Sonita, površine oko hiljadu metara kvadratnih.\nPričinjena je velika materijalna šteta, koja se procenjuje na dva miliona evra.\nInače, na teritoriji Pogorice od 19 sati registrovana su 33 požara, od kojih su neki i dalje aktivni.\nVatrogasci i pripadnici Službe zastite i spasavanja uspeli su da odbrane sve objekte, uprkos jakom severnom vetru.\nKad je reč o požaru na Golom brdu iznad Sutomora, vatra je stavljena pod kontrolu.\nTo je Televiziji Crne Gore kazao načelnik Službe zaštite Bar, Velizar Čadenovic.\n"Naši ljudi su na terenu, požar je pod kontrolom. Nema nikakvih opasnosti, ljudi će i dalje biti na terenu", kazao je Čadenovic za TVCG.\nPožari nisu ugrozili avio saobraćaj\nPožari koji poslednjih dana bukte u opštini Tivat na više lokacija, nisu ugrozio saobraćaj na aerodromu u Tivtu i on se odvija normalno, izjavio je direktor tivatske vazdušne luke Rade Marić.\n"Iako se sa mesta požara kod plaže Movida širi gusti dim, soabraćaj na Aerodromu Tivat nije u prekidu", rekao je za Radio Tivat Marić, prenosi RTCG.\nDodao je da nadležne službe kontrolišu uslove za odvijanje avio saobraćaja.\n"U jednom trenutku nisu bili povoljni uslovi iz pravca 230, ali je to veoma kratko trajalo i nije ugrozilo bezbedno odvijanje saobraćaja. Popodnevne rotacije se, kao što možete videti, nesmetano odvijaju“, istakao je Marić.\nOn nije želio da potvrdi niti da demantuje da jedno protivpožarno vozilo aerodromske vatrogasne jedinice učestvuje u gašenju požara kod plaže Movida.\n"Ne želeći da ugrozimo bezbednost avio letova, ostavljamo mogućnost da jedno naše vozilo može nakratko učestvovati u intervenciji", rekao je direktor Aerodroma Tivat.\n18:48 Za godinu 44.728 prijavljenih slučajeva nasilja u porodici\n08:15 Egipat povlači priznanje Kosova?


Gasprom hoće da pretvara gas u dijamante – Bankar.me\nSeptember 29, 2019 RUSIJA, SVE VIJESTI, ZANIMLJIVOSTI Leave a comment\nRealizator projekta bi trebalo, između ostalog, da napravi postrojenje za proizvodnju čvrstih materi ja la iz ugljovodonika, prenio je Capital.ba.\n“Gasprom” planira da proizvede sintetički dijamant, sintetički gas, vodonik, strukturni vodonik i čvrste sintetičke i toplotne izolacione materijale, kao i punjenja za građevinske materijale. Projektni zadatak ukazuje da se studija mora sprovesti tako što će se uzeti u obzir poslednja dostignuća nauke i tehnike.\n“Gasprom” je najveći proizvođač prirodnog gasa u Rusiji i među najvećim u svijetu. Nastao 1989. godine, kada je Ministarstvo za gasnu industriju Sovjetskog Saveza transformisano u korporaciju. Kompanija je kasnije djelimično privatizovana, ali i dalje ruska vlada ima kontrolni udio. Prema ranijim podacima, poizvodnja”Gasproma čini manji dobar dio bruto domaćeg proizvoda Rusije. Najveća gasna polja “Gasproma” nalaze se u zapadnom Sibiru.\n“Gasprom” ima jednu od najvećih mreža za transport gasa u svijetu sa više od 150.000 kilometara gasovoda. Ruska kompanija posjeduje i firme u više različitih sektora, uključujući medije, finansije i vazduhoplovstvo. Ulažu veliki novac i u fudbalske klubove i takmičenja.\nPrevious Luksuznim hotelima ukidaju nižu stopu poreza\nSljedeći Spojena Moračica, slijedi opremanje mosta\nGasprom zbog pada cijena gasa prešao na agresivnu strategiju


PORTAL: O socijalizaciji opasnih pasa odlučuje Kinološki savez\nO socijalizaciji opasnih pasa odlučuje Kinološki savez\nKinološki savez Srbije biće nadležan za procene o rezultatima socijalizacije "opasnih pasa" nakon prođene obuke predviđene novim pravilnikom o načinu držanja pasa koji stupa na snagu sledeće nedelje.\nGeneralni sekretar Kinološkog saveza Srbije Mahmud Al Dagistani rekao\nje agenciji Beta da će o socijalizaciji pasa odlučivati sudije koje će birati Kinološki savez i vlasniku uručivati sertifikat sa kojim će moći bezbedno da šeta svog ljubimca, ako procene da pas nije agresivan.\nPravilnikom je predviđeno da, ako posle provere socijalizacije pas i dalje predstavlja opasnost za druge ljude i životinje, on se ne može držati i "lišava se života".\n"Socijalizacija pasa je u Evropi već zastupljena i o tome nema negativnog mišljenja, jer je najviše zabeleženo napada pasa lutalica, a ne pasa koji imaju vlasnika. Ovaj pravilnik se ne odnosi na dobre pse, već na nesavesne vlasnike koji su ih loše vaspitali", rekao je Al Dagistani.\nKontrolu primene pravilnika u praksi će sprovoditi veterinarska inspekcija, a potvrde da je pas bezbedan za okolinu izdavaće se u Kinološkom savezu Srbije.\nProveru socijalizacije i obuku moraće da prođu svi psi čija visina prelazi 55 centimetara u visini plećki. Ovaj uslov moraće da se poštuje ukoliko vlasnici svoje pse žele da šetaju bez brnjice i povoca.\n"Opasni psi"- pravila\nOpasne pse ubuduće neće smeti da drže osobe protiv kojih su pokrenuti postupci zbog krivičnih dela sa elementima nasilja.\nOpasni psi su i psi namenjeni za čuvanje imovine ili da budu telesni čuvari, psi uzgajani za borbe ili nadjeni u borbi, te oni koji su bez\npovoda napali ljude ili druge pse i naneli im povrede.


Zvezda potvrdila kada igra sa Cedevitom, ovo su cene ulaznica - Sportske.net\nPrilika za mnoge da nakon derbija dođu u dvoranu "Aleksandar Nikolić".\nABA liga delimično ublažila kaznu Crvenoj zvezdiDobre vesti sa Malog Kalemegdana, plej će igrati!Istina je, evo ko predvodi Zvezdu u Španiji!Fudbalski derbi pomera utakmicu Zvezde, sa Cedevita Olimpijom u novom terminu!Još jedna derbi-drama i još jedna pobeda Partizana!\nIako je prvobitno bilo najavljeno da će se meč Crvene zvezde mts i Cedevita Olimpije odigrati u isto vreme kada i fudbalski "večiti derbi", u nedelju od 18 časova, došlo je do promene što je i zvanično objavljeno od stane Crvene zvezde mts na zvaničnom sajtu.\nPotvrđeno je da će meč biti odigran u nedelju od 21 čas u dvorani "Aleksandar Nikolić".\nPored toga, određene su i cene karata, minimalne su 300 dinara, a kompletne cene možete videti OVDE.\nCrvenoj zvezdi je utakmica protiv Cedevita Olimpije od izuzetne važnosti jer bi u slučaju pobede praktično mogla da reši pitanje plasmana u plej-of.


Ekipa Mačve u okviru 17.kola Super lige Srbije gostuje u Kruševcu gde će odmeriti snage sa ekipom Napretka. Domaćini su u sjajnoj formi, ali se gosti nadaju dobroj partiji nakon dvonedeljnog vrednog rada.\nŠapčani su reprezentativnu pauzu iskoristili za dodatne pripreme za finiš jesenje polusezone, a šef struke crveno-crnih, Darko Tešović, istako je da je ekipa vredno radila na onim stvarima koje su slabije funkcionisale:\n’’Spremni smo za gostovanje u Kruševcu, zapravo mi moramo uvek da budemo spremni. Jeste da imamo dovoljan broj igrača, ali uvek neko nedostaje, pa tako i ovoga puta u startu smo u deficitu sa tri-četiri igrača zbog kartona i povreda. Međutim, ja im svima uvek govorim da svi igrači treba da budu potpuno spremni, jer kada dobiju priliku da igraju moraju biti maksimalno motivisani za tu utakmicu. Tako važi i za Kruševac, imamo već plan za startnu postavu, ali sve stavljamo u rezervu, vreme je hladno, tereni su teški tako da smo obazrivi.’’